polyglot-tagger/wikipedia-language-snippets-filtered huggingface dataset:
ಮೆಲ್ ಗಿಬ್ಸನ್ ಬ್ರೇವ್‌ಹಾರ್ಟ್ ಚಿತ್ರದ ನಿರ್ದೇಶನ,ನಿರ್ಮಾಣ ಮತ್ತು ನಟನಾಗಿ ಪಾತ್ರವಹಿಸಿದರು. 13ನೇ ಶತಮಾನದ ಸ್ಕಾಟಿಷ್ ದೇಶಭಕ್ತ ಸರ್ ವಿಲಿಯಂ ವ್ಯಾಲೇಸ್ ಅವರ ದಂತಕತೆಯುಳ್ಳ ಮಹಾಕೃತಿಯ ಕಥಾನಕವಿದು. ಅವರ ಎರಡನೇ ನಿರ್ದೇಶನ ಪ್ರಯತ್ನಕ್ಕೆ ಗಿಬ್ಸನ್ ಶ್ರೇಷ್ಠ ನಿರ್ದೇಶಕ ಮತ್ತು ಶ್ರೇಷ್ಠ ಚಿತ್ರದ ಎರಡು ಅಕಾಡೆಮಿ ಪ್ರಶಸ್ತಿಗಳನ್ನು ಸ್ವೀಕರಿಸಿದರು. ಬ್ರೇವ್‍‌ಹಾರ್ಟ್ ಸ್ಕಾಟಿಷ್ ರಾಷ್ಟ್ರೀಯ ಆಂದೋಳನಕ್ಕೆ ಪ್ರಭಾವ ಬೀರಿತು ಮತ್ತು ಐತಿಹಾಸಿಕ ಮಹಾಕೃತಿಯ ಚಿತ್ರಶೈಲಿಗೆ ಉತ್ತೇಜನ ನೀಡಲು ನೆರವಾಯಿತು. (1}ಬ್ರೇವ್‌ಹಾರ್ಟ್‌ನಲ್ಲಿ ಬ್ಯಾಟಲ್ ಆಫ್ ಸ್ಟರ್ಲಿಂಗ್ ಬ್ರಿಜ್ ಭಾಗವು ಸರ್ವಕಾಲದ ಶ್ರೇಷ್ಠ ನಿರ್ದೇಶನದ ಯುದ್ಧ ದೃಶ್ಯಗಳಲ್ಲೊಂದು ಎಂದು ವಿಮರ್ಶಕರು ಪರಿಗಣಿಸಿದ್ದಾರೆ.
ಗಿಬ್ಸನ್ ಆರಂಭದಲ್ಲಿ ಗೈ ಹ್ಯಾಮಿಲ್ಟನ್ ಪಾತ್ರವನ್ನು ಒಪ್ಪಿಕೊಳ್ಳಲು ನಿರಾಕರಿಸಿದ್ದರು. "ತಮ್ಮ ಪಾತ್ರವು ಅತ್ಯವಶ್ಯವಾಗಿ ದೊಡ್ಡ ಸವಾಲೆಂದು ತಾವು ಭಾವಿಸುವುದಿಲ್ಲ. ಚಿತ್ರವೇ ಹೇಳುವಂತೆ ತಮ್ಮ ಪಾತ್ರವು ಗೊಂಬೆಯಂತಿದೆ. ನಾನೂ ಅದೇ ರೀತಿ ಅಭಿನಯಿಸಿದೆ. ಅದೊಂದು ನಾಯಕನ ವಿಷಯವಸ್ತುವಲ್ಲ. ಆದರೂ ಅವರು ಆ ರೀತಿಯಲ್ಲಿ ಜಾಹೀರಾತು ನೀಡಿದರು." ಗಿಬ್ಸನ್ ಸ್ವಯಂ ತಮ್ಮ ನಡುವೆ ಮತ್ತು ವ್ಯಕ್ತಿಯ ಪಾತ್ರದ ನಡುವೆ ಹೋಲಿಕೆಗಳನ್ನು ಕಂಡರು. "ಅವನು ಅಪ್ರಮಾಣಿಕ ನಿರರ್ಗಳ ಮಾತುಗಾರನಲ್ಲ. ಅವನು ಒಂದು ರೀತಿಯಲ್ಲಿ ಅಪಕ್ವನಾಗಿದ್ದ ಮತ್ತು ಕೆಲವು ತೊಡಕುಗಳನ್ನು ಎದುರಿಸಿದ. ನನಗೆ ಕೂಡ ಹಾಗೆ ಹೇಳಬಹುದೆಂದು ಭಾವಿಸುತ್ತೇನೆ" ಚಿತ್ರದ ಸಾಧನೆ ವೈಯಕ್ತಿವಾಗಿ ತಮಗೆ ಮೆಚ್ಚಿಗೆಯಾಗಿದೆಯೆಂದು ಹೇಳಿದರು.
ಮ್ಯಾಡ್‌ಮಾಕ್ಸ್ ಮತ್ತು ಲೆಥಾಲ್ ವೆಪನ್ ಸರಣಿಗಳಲ್ಲಿ ಕಾಣಿಸಿಕೊಂಡ ನಂತರ,ಅಕಾಡೆಮಿ ಪ್ರಶಸ್ತಿ ವಿಜೇತ ಬ್ರೇವ್‌ಹಾರ್ಟ್ ಚಿತ್ರದ ನಿರ್ದೇಶನ ಮತ್ತು ನಟನೆಯಲ್ಲಿ ಗಿಬ್ಸನ್ ತೊಡಗಿಕೊಂಡರು. ಬ್ರೇವ್‌ಹಾರ್ಟ್ ನಿರ್ದೇಶನದಿಂದ ಅವರು,ಶ್ರೇಷ್ಠ ನಿರ್ದೇಶನಕ್ಕಾಗಿ ಅಕಾಡೆಮಿ ಪ್ರಶಸ್ತಿಯನ್ನು ಸ್ವೀಕರಿಸಿದ ಚಿತ್ರನಿರ್ಮಾಪಕರಾಗಿ ಪರಿವರ್ತನೆಯಾದ 6ನೇ ನಟನೆನಿಸಿದರು. ಅವರು 2004ರಲ್ಲಿ ದಿ ಪ್ಯಾಶನ್ ಆಪ್ ದಿ ಕ್ರೈಸ್ಟ್ ಚಿತ್ರದ ನಿರ್ದೇಶನ,ನಿರ್ಮಾಣ ಕೈಗೊಂಡರು. ಇದು ವಿವಾದಾತ್ಮಕ ಆದರೆ ಯಶಸ್ವಿ ಚಿತ್ರವಾಗಿದ್ದು, ಏಸು ಕ್ರಿಸ್ತನ ಜೀವನದ ಅಂತಿಮ ಗಂಟೆಗಳನ್ನು ಬಿಂಬಿಸುತ್ತದೆ. .ಒಂದರಲ್ಲೇ ಅವರು ಅಭಿನಯಿಸಿದ ಚಿತ್ರಗಳು ಎರಡು ದಶಲಕ್ಷ ಡಾಲರ್‌ಗಳಿಗಿಂತ ಹೆಚ್ಚು ಹಣವನ್ನು ಗಳಿಸಿದವು‌
ಮುಟಿನಿ ಆನ್ ದಿ ಬೌಂಟಿಯ ಸಿನೆಮಾ ಪುನರಾವರ್ತಿತ ಕಥೆಯಲ್ಲಿ ಗಿಬ್ಸನ್ ಪ್ಲೆಚರ್ ಕ್ರಿಶ್ಚಿಯನ್ ಪಾತ್ರದಲ್ಲಿ ಎರಾಲ್ ಫ್ಲೈನ್,ಕ್ಲಾರ್ಕ್ ಗೇಬಲ್ ಮತ್ತು ಮಾರ್ಲಾನ್ ಬ್ರಾಂಡೊ ಅವರ ಹೆಜ್ಜೆಗಳನ್ನು ಅನುಸರಿಸಿದರು. ಇದರ ಫಲವಾಗಿ 1984ರ ಚಿತ್ರ ದಿ ಬೌಂಟಿ ಯು ಐತಿಹಾಸಿಕವಾಗಿ ನಿಖರ ಆವೃತ್ತಿಯಾಗಿ ಪರಿಗಣಿತವಾಯಿತು. ಆದಾಗ್ಯೂ, ಚಿತ್ರದ ಪರಿಷ್ಕರಣ ನೀತಿ ಸಾಕಷ್ಟು ದೂರ ಹೋಗಿಲ್ಲವೆಂದು ಗಿಬ್ಸನ್ ಭಾವಿಸಿದ್ದಾರೆ. ಅವರ ಪಾತ್ರವನ್ನು ಖಳನಾಯಕನಿಗಿಂತ ಹೆಚ್ಚಾಗಿ ಬಿಂಬಿಸಬೇಕಾಗಿತ್ತು ಮತ್ತು ವಿಲಿಯಂ ಬ್ಲೈಗ್ ಪಾತ್ರದಲ್ಲಿ ಆಂಥೋನಿ ಹಾಪ್ಕಿನ್ಸ್ ಸಾಧನೆಯನ್ನು ಚಿತ್ರದ ಉತ್ತಮ ಅಂಶವೆಂದು ಬಣ್ಣಿಸಿದರು.
ನ್ಯೂಯಾರ್ಕ್ ಸೆಂಟ್ರಲ್ ರೈಲ್‌ರೋಡ್ ವಿರುದ್ಧ 1968ರ ಫೆಬ್ರವರಿ 14ರಂದು ಕೆಲಸಕ್ಕೆ ಸಂಬಂಧಿಸಿದ ಕಾನೂನು ದಾವೆಯಲ್ಲಿ $145,000 ಗೆದ್ದ ಕೂಡಲೇ ಹಟ್ಟನ್ ಗಿಬ್ಸನ್ ಆಸ್ಟ್ರೇಲಿಯದ ಸಿಡ್ನಿಗೆ ತಮ್ಮ ಕುಟುಂಬವನ್ನು ಸ್ಥಳಾಂತರಿಸಿದರು. ಆ ಸಂದರ್ಭದಲ್ಲಿ ಗಿಬ್ಸನ್ ಅವರಿಗೆ 12 ವರ್ಷ ವಯಸ್ಸಾಗಿತ್ತು. ಹಟ್ಟನ್ ತಾಯಿಯ ತವರಾದ ಆಸ್ಟ್ರೇಲಿಯಕ್ಕೆ ಸ್ಥಳಾಂತರವನ್ನು ಆರ್ಥಿಕ ಕಾರಣಗಳಿಗಾಗಿ ಮಾಡಲಾಗಿತ್ತು. ಏಕೆಂದರೆ ವಿಯೆಟ್ನಾಂ ಯುದ್ಧಕ್ಕೆ ಕಡ್ಡಾಯ ಸೈನ್ಯ ಸೇವೆಗೆ ಆಸ್ಟ್ರೇಲಿಯ ಮಿಲಿಟರಿ ತಮ್ಮ ಹಿರಿಯ ಪುತ್ರನನ್ನು ನಿರಾಕರಿಸುತ್ತದೆಂದು ಹಟ್ಟನ್ ಭಾವಿಸಿದರು.
ಮೆಲ್ ಗಿಬ್ಸನ್ ಮೇ 2007ರಲ್ಲಿ ಮೆಕ್ಸಿಕೊದ ಹರ್ಮಸಿಲ್ಲೊಗೆ ಪ್ರಯಾಣಿಸಿದರು. ಅಲ್ಲಿ ಟ್ರೈಡೆಂಟೈನ್ ಸಾಮೂಹಿಕ ಪ್ರಾರ್ಥನೆಯಲ್ಲಿ ಭಾಗವಹಿಸಿದ ಸಂದರ್ಭದಲ್ಲಿ ಅವರ ಸ್ನೇಹಿತರ ಮೊಮ್ಮಕ್ಕಳು ಮತ್ತು ಅವರ ಇಬ್ಬರು ಮಕ್ಕಳು ಧಾರ್ಮಿಕ ಕ್ರಿಯೆ ಸ್ಥಿರೀಕರಣವನ್ನು ಸ್ವೀಕರಿಸಿದರು. ಆರ್ಕ್‌ಬಿಷಪ್ ಎಮಿರೈಟಸ್ ಕಾರ್ಲೋಸ್ ಕ್ವಿಂಟೆರೊ ಆರ್ಸ್ ಇದನ್ನು ವಿಧಿವತ್ತಾಗಿ ಬೋಧಿಸಿದರು. ಇದೇ ಆರ್ಕ್‌ಬಿಷಪ್ ಆರ್ಸ್ ಗಿಬ್ಸನ್ ಅವರ ಖಾಸಗಿ, ಸಾಂಪ್ರದಾಯಿಕ ಕ್ಯಾಥೋಲಿಕ್ ಚರ್ಚ್‌ನ್ನು ಫೆಬ್ರವರಿ 2007ರಂದು ಧಾರ್ಮಿಕವಿಧಿಗಳಿಂದ ಪವಿತ್ರಗೊಳಿಸಿದರು.
1990 ದಶಕದಲ್ಲಿ ಗಿಬ್ಸನ್ ತಮ್ಮ ಬಾಕ್ಸ್‌ಆಫೀಸ್ ಪ್ರಭಾವವನ್ನು ವಾಣಿಜ್ಯ ಮತ್ತು ವೈಯಕ್ತಿಕ ಯೋಜನೆಗಳ ನಡುವೆ ಪರ್ಯಾಯವಾಗಿ ಬಳಸಿಕೊಂಡರು. ದಶಕದ ಮೊದಲರ್ಧಲ್ಲಿ ಅವರ ಚಿತ್ರಗಳು ಫೋರೆವರ್ ಯಂಗ್ ,ಲೆಥಾಲ್ ವೆಪನ್ 3 ಮತ್ತು ಮಾವೆರಿಕ್ ಮತ್ತು ಬ್ರೇವ್‌ಹಾರ್ಟ್ . ನಂತರ ಅವರು ರ‌‌್ಯಾನ್ಸಮ್ ,ಕನ್‌ಸ್ಪೈರೆಸಿ ಥಿಯರಿ , ಲೆಥಾಲ್ ವೆಪನ್ 4 ಮತ್ತು ಪೇಬ್ಯಾಕ್ ಚಿತ್ರಗಳಲ್ಲಿ ನಟಿಸಿದರು. ಡಿಸ್ನಿಯ ಪೊಕಾಹೊಂಟಾಸ್‌ ನಲ್ಲಿ ಅವರು ಜಾನ್ ಸ್ಮಿತ್ ಅವರ ಸಂಭಾಷಣೆಯ ಮತ್ತು ಗಾಯಕ ಧ್ವನಿಯಾಗಿ ಸೇವೆ ಸಲ್ಲಿಸಿದರು.
ದಲ್ಲಿ ವಿದ್ಯಾರ್ಥಿಯಾಗಿದ್ದಾಗ,ಗಿಬ್ಸನ್ 1977ರ ಚಿತ್ರ ಸಮ್ಮರ್ ಸಿಟಿ ಯಲ್ಲಿ ಚಿತ್ರರಂಗಕ್ಕೆ ಚೊಚ್ಚಲ ಪ್ರವೇಶ ಮಾಡಿದರು. ಅದರಲ್ಲಿ ಅವರಿಗೆ $250 ಪಾವತಿ ಮಾಡಲಾಗಿತ್ತು. ಮಾನಸಿಕ-ದುರ್ಬಲ ಯುವಕನಾಗಿ ಗಿಬ್ಸನ್ ಟಿಮ್ ಚಿತ್ರದಲ್ಲಿ ನಟಿಸಿದರು. ಇದು ಪ್ರಮುಖ ಪಾತ್ರದಲ್ಲಿ ಆಸ್ಟ್ರೇಲಿಯ ಚಲನಚಿತ್ರ ಸಂಸ್ಥೆಯ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ದೊರಕಿಸಿಕೊಟ್ಟಿತು. ಮ್ಯಾಡ್ ಮ್ಯಾಕ್ಸ್ 1979ರಲ್ಲಿ ಬಿಡುಗಡೆಯಾದ ನಂತರ ಗಿಬ್ಸನ್ ಮುಖ್ಯವಾಹಿನಿಯ ಗಮನಸೆಳೆದರು.
ಫ್ರಾಂಕೊ ಝೆಪಿರೆಲ್ಲಿಯ ಹ್ಯಾಮ್ಲೆಟ್ ಚಿತ್ರದಲ್ಲಿ ವಿಷಣ್ಣಭಾವದ ಡ್ಯಾನಿಷ್ ರಾಜಕುಮಾರನ ಪಾತ್ರದಲ್ಲಿ ನಟಿಸುವ ಮೂಲಕ ಗಿಬ್ಸನ್ ಸಾಹಸ ಚಿತ್ರಗಳಿಂದ ಸಾಂಪ್ರದಾಯಿಕ ಉಪಶೈಲಿಯ ಚಿತ್ರಗಳಿಗೆ ಅಸಹಜ ಪರಿವರ್ತನೆಯಾದರು. ಗಿಬ್ಸನ್ ಅವರು ಅನುಭವಿ ಶೇಕ್ಸ್‌ಪಿಯರ್ ಕಥೆಗಳ ನಟರಾದ ಐಯಾನ್ ಹೋಮ್, ಅಲಾನ್ ಬೇಟ್ಸ್ ಮತ್ತು ಪಾಲ್ ಸ್ಕಾಫೀಲ್ಡ್ ಜತೆ ಪಾತ್ರವಹಿಸಿದರು. ಸಹೋದ್ಯೋಗಿ ಪಾತ್ರಧಾರಿಗಳ ಜತೆ ಕೆಲಸಮಾಡುವುದು "ಮೈಕ್‌ಟೈಸನ್ ಜತೆ ಹೋರಾಟಕ್ಕೆ ಅಖಾಡಕ್ಕೆ ಎಸೆದ" ಹಾಗೆ ಎಂದು ಅವರು ವರ್ಣಿಸಿದ್ದರು.
“ಉಗ್ರಸಂಪ್ರದಾಯವಾದಿ“ ಯಿಂದ ಹಿಡಿದು “ರಾಜಕೀಯವಾಗಿ ಅತಿ ಉದಾರವಾದಿ“ ಎಂದು ಗಿಬ್ಸನ್ ಅವರನ್ನು ಅವರ ಪರಿಚಯಸ್ಥ ವಿಲಿಯಂ ಫಲ್ಕೊ ಎಲ್ಲಾ ರೀತಿಯಲ್ಲಿ ಕರೆದಿದ್ದಾರೆ. ತಾವು ರಿಪಬ್ಲಿಕನ್ ಎನ್ನುವುದನ್ನು ಅವರು ಅಲ್ಲಗಳೆದಿದ್ದರೂ, ಗಿಬ್ಸನ್ ಅವರನ್ನು ಮಾಧ್ಯಮ ಹಾಗೆಂದು ಆಗಾಗ್ಗೆ ಉಲ್ಲೇಖಿಸಿತು ಮತ್ತು ವರ್ಲ್ಡ್‌ನೆಟ್ ಡೇಲಿ 2008ರಲ್ಲಿ ಅಧ್ಯಕ್ಷೀಯ ಚುನಾವಣೆ ಸ್ಪರ್ಧೆಗೆ ಗಿಬ್ಸನ್ ಅವರಿಗೆ ರಿಪಬ್ಲಿಕನ್ನರಲ್ಲಿ ಮೂಲಭೂತ ಬೆಂಬಲವಿದೆಯೆಂದು ಒಮ್ಮೆ ವರದಿ ಮಾಡಿತ್ತು.
ಅವರ ಸಾಂಪ್ರದಾಯಿಕ ಕ್ಯಾಥೋಲಿಕ್ ನಂಬಿಕೆಗಳು, ವಿಶೇಷವಾಗಿ ಅವರ ಚಿತ್ರ ದಿ ಪ್ಯಾಶನ್ ಆಫ್ ಕ್ರೈಸ್ಟ್ ಕುರಿತು ಉದ್ಭವಿಸಿದ ವಿವಾದದ ಸಂದರ್ಭದಲ್ಲಿ ದಾಳಿಗಳಿಗೆ ಗುರಿಯಾಗಿತ್ತು. ದಿ ಪ್ಯಾಶನ್‌ ನಿಂದ ಹೊತ್ತಿದ ಕಿಡಿಯಿಂದ ವೈಯಕ್ತಿಕವಾಗಿ,ತಮ್ಮ ಕುಟುಂಬದ ಮೇಲೆ ಮತ್ತು ಧಾರ್ಮಿಕ ನಂಬಿಕೆಗಳ ಮೇಲೆ ಕಟುವಾದ ದಾಳಿಗಳನ್ನು ನಡೆಸುವ ಮೂಲಕ ತಮ್ಮ ಮಾನವ ಹಕ್ಕುಗಳನ್ನು ಉಲ್ಲಂಘಿಸಲಾಗಿದೆಯೆಂದು ಭಾವಿಸುವುದಾಗಿ ಡಯೇನ್ ಸಾಯರ್ ಸಂದರ್ಶನದಲ್ಲಿ ಗಿಬ್ಸನ್ ಹೇಳಿದ್ದಾರೆ.
ಗಿಬ್ಸನ್ ಅವರು ನಿರ್ದೇಶಕರಾಗಿ ತಮ್ಮ ಖ್ಯಾತಿಯನ್ನು 2006ರ ಆಕ್ಷನ್-ಸಾಹಸ ಚಿತ್ರ ಅಪೋಕ್ಯಾಲಿಪ್ಟೊ ನೊಂದಿಗೆ ಸಾಬೀತು ಮಾಡಿದರು.
ಗಿಬ್ಸನ್ ಅವರ ನಾಲ್ಕನೇ ನಿರ್ದೇಶನದ ಪ್ರಯತ್ನವು ಮೆಸೊಅಮೆರಿಕದಲ್ಲಿ ಮಾಯಾ ನಾಗರಿಕತೆಯ ಪ್ರಕ್ಷುಬ್ಧ ಕೊನೆಯ ದಿನಗಳ ವಿರುದ್ಧ 16ನೇ ಶತಮಾನದ ಆರಂಭದಲ್ಲಿ ನಡೆಯಿತು. ಸ್ಥಳೀಯ ಅಮೆರಿಕ ತಲೆಮಾರಿನ ಪಾತ್ರವರ್ಗದಿಂದ ಯುಕಾಟೆಕ್ ಮಾಯಾ ಭಾಷೆಯಲ್ಲಿ ವಿರಳವಾದ ಸಂಭಾಷಣೆಯನ್ನು ಹೇಳಲಾಗಿದೆ.
ಮುಂಚಿನ ಮೆವರಿಕ್ ಸಹ-ನಟ ಜೂಡಿ ಫಾಸ್ಟರ್ ನಿರ್ದೇಶನದ ದಿ ಬೇವೆರ್ ಚಿತ್ರದಲ್ಲಿ ಗಿಬ್ಸನ್ ಪಾತ್ರವಹಿಸುತ್ತಾರೆಂದು 2009ರಲ್ಲಿ ವರದಿಯಾಗಿತ್ತು. ಲಿಯೋನಾರ್ಡೊ ಡಿಕ್ಯಾಪ್ರಿಯೊ ಪಾತ್ರದ ಸಾಹಸಯಾತ್ರೆಗಳ ಕುರಿತ ಚಿತ್ರವೊಂದನ್ನು ನಿರ್ದೇಶಿಸುವ ಇಚ್ಛೆಯನ್ನು ಕೂಡ ಅವರು ವ್ಯಕ್ತಪಡಿಸಿದ್ದರು.
ಇನ್ನೂ ಹೆಸರಿಡದ ಚಿತ್ರವಾಗಿದ್ದ ಪ್ಯಾಶನ್ ಆಫ್ ದಿ ಕ್ರೈಸ್ಟ್ ಮತ್ತು ಅಪೊಕ್ಯಾಲಿಪ್ಟೊ ಮೂಲ ಭಾಷೆಯ ಲಕ್ಷಣ ಹೊಂದಿದ್ದವು.
ಸುಮಾರು ಮೂರು ವರ್ಷಗಳ ಅಗಲಿಕೆ ಬಳಿಕ, ರಾಜಿಮಾಡಲಾಗದ ಭಿನ್ನಾಭಿಪ್ರಾಯಗಳನ್ನು ಉದಾಹರಿಸಿ ಏಪ್ರಿಲ್ 13,2009ರಂದು ರಾಬಿನ್ ಗಿಬ್ಸನ್ ವಿಚ್ಛೇದನಕ್ಕೆ ಅರ್ಜಿ ಸಲ್ಲಿಸಿದರು. ಜಂಟಿ ಹೇಳಿಕೆಯಲ್ಲಿ ಗಿಬ್ಸನ್ ದಂಪತಿ ಘೋಷಿಸಿದರು "ನಮ್ಮ ವೈವಾಹಿಕ ಜೀವನ ಮತ್ತು ಅಗಲಿಕೆಯುದ್ಧಕ್ಕೂ ನಾವು ನಮ್ಮ ಕುಟುಂಬದ ಖಾಸಗಿತನ ಮತ್ತು ಸಮಗ್ರತೆ ಕಾಯ್ದುಕೊಳ್ಳಲು ನಾವು ಸದಾ ಶ್ರಮಿಸಿದ್ದು, ಮುಂದೆಯೂ ಹಾಗೆ ಮಾಡುತ್ತೇವೆ"
2005ರಲ್ಲಿ “ಸ್ಯಾಮ್ ಅಂಡ್ ಜಾರ್ಜ್“ ಚಿತ್ರವನ್ನು ನಿರ್ದೇಶಕ ರಿಚರ್ಡ್ ಡಾನರ್ ಮತ್ತು ಗಿಬ್ಸನ್ ನಡುವೆ ಏಳನೆಯ ಸಹಯೋಗವಾಗಿ ಪ್ರಕಟಿಸಲಾಯಿತು. ಡಾನರ್ ಫೆಬ್ರವರಿ 2009ರಲ್ಲಿ ಈ ಪರಮ ಯೋಜನೆ “ಮೃತ“ವಾಗಿದೆಯೆಂದು ಪ್ರಕಟಿಸಿದರು. ಆದರೆ ಗಿಬ್ಸನ್ ಮತ್ತು ತಾವು ಬ್ರಿಯಾನ್ ಹೆಲ್ಗಿಲ್ಯಾಂಡ್ ಮೂಲಚಿತ್ರ ಕಥೆ ಆಧಾರದ ಮೇಲೆ 2009ರಲ್ಲಿ ನಿರ್ಮಾಣದ ಇನ್ನೊಂದು ಚಿತ್ರವನ್ನು ಯೋಜಿಸಿರುವುದಾಗಿ ಹೇಳಿದರು.
ಮಾರ್ಚ್ 2007ರಲ್ಲಿ, ಗಿಬ್ಸನ್ ಚಿತ್ರಪ್ರದರ್ಶನದ ಪ್ರೇಕ್ಷಕರಿಗೆ,ಆಕ್ಸ್‌ಫರ್ಡ್ ಇಂಗ್ಲೀಷ್ ನಿಘಂಟಿನ ಬರಹದ ಬಗ್ಗೆ ಫರ್‌ಹಾದ್ ಸಫೀನಿಯ ಜತೆ ಇನ್ನೊಂದು ಚಿತ್ರಕಥೆ ಸಿದ್ಧಪಡಿಸುತ್ತಿರುವುದಾಗಿ ತಿಳಿಸಿದರು. ಸೃಷ್ಟಿಯನ್ನು ಕುರಿತು ಕಥೆ ಹೇಳುವ ಫ್ರೊಫೆಸರ್ ಅಂಡ್ ದಿ ಮ್ಯಾಡ್‌ಮ್ಯಾನ್ ಹಕ್ಕುಗಳಿಗೆ ಗಿಬ್ಸನ್ ಕಂಪೆನಿ ಬಹುಹಿಂದೆ ಸ್ವಾಮ್ಯತೆ ಪಡೆದಿತ್ತು.
ಮೆಲ್ ಕಾಲ್ಮ್-ಸಿಲ್ಲೆ ಗೆರಾರ್ಡ್ ಗಿಬ್ಸನ್ ಅಮೆರಿಕನ್ ಆಸ್ಟ್ರೇಲಿಯನ್ ನಟ,ಚಿತ್ರನಿರ್ದೇಶಕ ಮತ್ತು ನಿರ್ಮಾಪಕ ಹಾಗೂ ಕಥಾಲೇಖಕರು. ನ್ಯೂಯಾರ್ಕ್‌ನ ಪೀಕ್‌ಸ್ಕಿಲ್‌ನಲ್ಲಿ ಜನಿಸಿದ ಗಿಬ್ಸನ್, ತಮ್ಮ 12ರ ವಯಸ್ಸಿನಲ್ಲೇ ತನ್ನ ತಂದೆತಾಯಿಗಳ ಜತೆ ಸಿಡ್ನಿಗೆ ತೆರಳುತ್ತಾರೆ. ನಂತರ ನಾಟಕ ಕಲೆಯ ರಾಷ್ಟ್ರೀಯ ಸಂಸ್ಥೆಯಲ್ಲಿ ನಟನಾವೃತ್ತಿಯ ತರಬೇತಿ ಕೈಗೊಂಡರು.
"ಚಿತ್ರನಟನೆಗೆ ತೀರಾ ವಯಸ್ಸಾಗಿದೆಯೆಂದು ನಾನು ಭಾವಿಸುತ್ತೇನೆ,ಆದರೆ ನಿಮಗೆ ಅದು ಗೊತ್ತಿಲ್ಲ. ಕಥೆಗಳನ್ನು ಹೇಳುವುದನ್ನು ನಾನು ಇಷ್ಟಪಡುತ್ತೇವೆ. ಮನರಂಜನೆ ನ್ಯಾಯಸಮ್ಮತವಾಗಿದ್ದು,ಅದು ಮುಗಿಯುವ ಮುಂಚೆ ನಾನು ಬಹುಶಃ ಪುನಃ ಅದನ್ನು ಮಾಡುವುದಾಗಿ ಭಾವಿಸುತ್ತೇನೆ. ನಿಮಗೆ ಗೊತ್ತಿರಬಹುದು,ಜನರ ಕೋಪಕ್ಕೆ ಗುರಿಯಾಗದ ಏನನ್ನಾದರೂ ಮಾಡಬೇಕು
ತಾವು ಸ್ಪಾನಿಷ್ ಪರಿಶೋಧಕ ವಾಸ್ಕೊ ನುನೆಜ್ ಡೆ ಬಾಲ್ಬೋವಾ ಕುರಿತು ಚಿತ್ರವೊಂದರ ನಿರ್ದೇಶನಕ್ಕೆ ಯೋಚಿಸುತ್ತಿದ್ದೇನೆಂಬ ವದಂತಿಗಳನ್ನು ಅವರು ತಳ್ಳಿಹಾಕಿದರು. ನಟನೆಗೆ ಹಿಂತಿರುಗಿ,ನಿರ್ದಿಷ್ಟವಾಗಿ ಆಕ್ಷನ್ ಪಾತ್ರಗಳಲ್ಲಿ ನಟಿಸುವ ಯೋಜನೆಯಿದೆಯೇ ಎಂದು ಸೆಪ್ಟೆಂಬರ್ 2007ರಲ್ಲಿ ಕೇಳಿದಾಗ ಗಿಬ್ಸನ್ ಉತ್ತರಿಸಿದರು:
ಈ ಸಂದರ್ಭದಲ್ಲಿ ಗಿಬ್ಸನ್ ಕಾರ್ಯಕ್ರಮಗಳಾದ ದಿ ಸಲಿವಾನ್ಸ್ , ಕಾಪ್ ಶಾಪ್ ,ಪನಿಷ್‌ಮೆಂಟ್ ಬೃಹತ್ ಸಂಚಿಕೆ ಗಳಲ್ಲಿ ಆಸ್ಟ್ರೇಲಿಯನ್ ಟೆಲಿವಿಷನ್ ಸರಣಿಗಳ ಅತಿಥಿ ಪಾತ್ರಗಳಲ್ಲಿ ಕಾಣಿಸಿಕೊಂಡರು.
ಚಿತ್ರವು ವಿಮರ್ಶಾತ್ಮಕ ಮತ್ತು ಮಾರುಕಟ್ಟೆ ಯಶಸ್ಸು ಗಳಿಸಿತು ಮತ್ತು ಮಾರಾಟಗಳಲ್ಲಿ ಸ್ಥಿರವಾಗುಳಿಯಿತು. ಮೆಲ್ ಗಿಬ್ಸನ್ ಅವರು ಸಾಹಸಿ ನಾಯಕನ ಪಾತ್ರದಿಂದ ಗಂಭೀರ ಪಾತ್ರದ ನಟ ಮತ್ತು ಚಿತ್ರನಿರ್ಮಾಪಕರಾಗಿ ಪರಿವರ್ತನೆಯ ಸಂಕೇತವಾಯಿತು.
ಪುತ್ರಿ ಹನ್ನಾ ಗಿಬ್ಸನ್ ಬ್ಲೂಸ್ ಸಂಗೀತಗಾರ ಕೆನ್ನಿ ವೇನ್ ಶೆಪರ್ಡ್ ಅವರನ್ನು 2006 ಸೆಪ್ಟೆಂಬರ್ 16ರಂದು ವಿವಾಹವಾದರು. ಹನ್ನಾ ಕ್ರೈಸ್ತಸನ್ಯಾಸಿನಿಯಾಗಲು ಯೋಜಿಸಿದ್ದಾಳೆಂಬ ವದಂತಿಯನ್ನು ಗಿಬ್ಸನ್ ವಕ್ತಾರ ಮುಂಚೆ ನಿರಾಕರಿಸಿದ್ದರು.
ಗಿಬ್ಸನ್ ಗೆಳತಿ ರಷ್ಯನ್ ಸಂಗೀತಗಾರ್ತಿ ಒಕ್ಸಾನಾ ಗ್ರಿಗೋರಿವಾ ಮಾಜಿ ಗೆಳೆಯ, ನಟ ತಿಮೋತಿ ಡಾಲ್ಟನ್‌ನಿಂದ ಪುತ್ರನೊಬ್ಬನನ್ನು ಪಡೆದಿದ್ದಳು. ಗ್ರಿಗೋರಿವಾ ಅಕ್ಬೋಬರ್ 30,2009ರಂದು ಗಿಬ್ಸನ್ ಪುತ್ರಿ ಲೂಸಿಯಗೆ ಜನ್ಮ ನೀಡಿದಳು.
ಸೀನ್ ಹ್ಯಾನಿಟಿ ರೇಡಿಯ ಶೋನಲ್ಲಿ ಟೆರಿ ಸ್ಕಿಯಾವೊ ಪ್ರಕರಣದ ಫಲಶ್ರುತಿಯನ್ನು ಖಂಡಿಸಿ ಮಾರ್ಚ್ 2005ರಲ್ಲಿ ಹೇಳಿಕೆ ನೀಡಿದ ಅವರು, ಸ್ಕಿಯಾವಲೊ ಸಾವನ್ನು ರಾಜ್ಯ ಅನುಮೋದನೆಯ ಹತ್ಯೆಯೆಂದು ಉಲ್ಲೇಖಿಸಿದ್ದರು.
ಗಿಬ್ಸನ್ ಅವರು ತಮ್ಮ ಪ್ರೌಢಶಾಲೆಯ ವರ್ಷಗಳಲ್ಲಿ ನ್ಯೂ ಸೌತ್ ವೇಲ್ಸ್ ವಾಹರೂಂಗಾದ ಸೇಂಟ್ ಲಿಯೊಸ್ ಕ್ಯಾಥೋಲಿಕ್ ಕಾಲೇಜ್‌ನಲ್ಲಿ ಕ್ರೈಸ್ತ ಸಹೋದರರ ಕೂಟದ ಸದಸ್ಯರಿಂದ ಶಿಕ್ಷಣ ಪಡೆದರು.
2004ರಲ್ಲಿ ಅವರು ತದ್ರೂಪ ಮತ್ತು ಮಾನವ ಭ್ರೂಣಗಳ ನಾಶವನ್ನು ಒಳಗೊಂಡ ಭ್ರೂಣ ಆಕರಕೋಶ ಸಂಶೋಧನೆಗೆ ತೆರಿಗೆದಾರನ ಆರ್ಥಿಕನೆರವಿನ ವಿರುದ್ಧ ಸಾರ್ವಜನಿಕವಾಗಿ ಧ್ವನಿ ಎತ್ತಿದ್ದರು.
ತಾನು ಕಂಡುಹಿಡಿದ ಹೊಸ ಆಟದ ಬಗ್ಗೆ ನೈಸ್ಮಿತ್‌ನಿಗೇ ಪೂರ್ಣ ಧೈರ್ಯವಿರಲಿಲ್ಲ ಎಂಬುದನ್ನು ಆತನ ಮೊಮ್ಮಗಳು ೨೦೦೬ರ ಆರಂಭದಲ್ಲಿ ಕಂಡುಹಿಡಿದ ಡೈರಿಯ ಕೈಬರಹಗಳು ಬಹಿರಂಗಪಡಿಸಿವೆ. ಅನೇಕ ಬಾರಿ ವೈಫಲ್ಯ ಕಂಡಿದ್ದ "ಡಕ್ ಆನ್ ಎ ರಾಕ್" ಎಂಬ ಮಕ್ಕಳ ಆಟದ ನಿಯಮಗಳನ್ನೇ ಬ್ಯಾಸ್ಕೆಟ್‌ಬಾಲ್‍ಗೂ ಅನ್ವಯಿಸಿದ್ದು ಇದಕ್ಕೆ ಕಾರಣ.
ಚಿಕಾಗೊ ಬುಲ್ಸ್‌ನ ಸ್ಟಾರ್ ಫಾರ್ವರ್ಡ್, ಸೂಡನ್‌ ದೇಶದ ನಿರಾಶ್ರಿತ, ಗ್ರೇಟ್ ಬ್ರಿಟನ್‌ನಲ್ಲಿ ನೆಲೆಯಾಗಿರುವ, ಲುಯೋಲ್ ಡೆಂಗ್‌.
ಟೊರೊಂಟೊ ರ್ಯಾಪ್ಟರ್ಸ್‌‌ನ ಆಂಡ್ರಿಯ ಬರ್ಗಾನಿ, 2006 ಡ್ರಾಫ್ಟ್ ಶ್ರೇಷ್ಠ ಆಟಗಾರ, ಇಟಲಿಯವನು. ಹೆಚ್ಚುವರಿಯಾಗಿ, ಅಮೇರಿಕಾದ ಸೂಪರ್‌ಸ್ಟಾರ್ ಕೋಬೆ ಬ್ರೈಂಟ್ ತನ್ನ ಬಾಲ್ಯದ ಹೆಚ್ಚಿನ ಕಾಲವನ್ನು ಇಟಲಿಯಲ್ಲಿ ಅವನ ತಂದೆ ಅಲ್ಲಿ ಆಡುತ್ತಿದ್ದ ಸಂದರ್ಭದಲ್ಲಿ ಕಳೆದನು.
ಆಲ್ ಸ್ಟಾರ್ ಮತ್ತು ಮಾಜಿ ಮೂರು ಅಂಕಗಳ ಚಾಂಪಿಯನ್ ಪೇಜ ಸ್ಟೊಜಕೊವಿಕ್, ಇವನು ಸರ್ಬಿಯಾದವನು.
ಫೊಯನಿಕ್ಸ್ ಸನ್ಸ್‌ನ ಗಾರ್ಡ್ ಲಿಯಾಂಡ್ರೊ ಬರ್ಬೋಸ, ಕ್ಲೆವೆಲೆಂಡ್ ಕೇವಲಿಯರ್ಸ್‌ನ ಫಾರ್ವರ್ಡ್ ಆಂಡರ್ಸನ್ ವರೆಜಾವೊ ಮತ್ತು ಡೆನ್ವರ್ ನಗೆಟ್ಸ್ ಸೆಂಟರ್ ನೆನೆ, ಇವರೆಲ್ಲರೂ ಬ್ರೆಜಿಲ್‌ನವರು.
ಕ್ಲೆವೆಲೆಂಡ್ ಕೇವಲಿಯರ್ಸ್‌ನ ಬಿಗ್ ಮ್ಯಾನ್ ಜೈಡ್ರುನಸ್ ಇಲ್ಗೌಸ್ಕಸ್, ಲಿತ್ವೇನಿಯಾದವನು.
ಪ್ರಾಯಶಃ ಸ್ಯಾನ್ ಆಂಟೋನಿಯೊ ಸ್ಪರ್ಸ್‌ನಷ್ಟು ಅಂತರರಾಷ್ಟ್ರೀಯ ಆಟಗಾರರಿಂದ ಗುರುತಿಸಲ್ಪಟ್ಟ ಮತ್ತೊಂದು ತಂಡವಿಲ್ಲ. ತಂಡದ ಅಂತರರಾಷ್ಟ್ರೀಯ ಮಟ್ಟದ ಮೂರು ಸುಪ್ರಸಿದ್ಧ ಆಟಗಾರರೆಂದರೆ - . ವಿರ್ಜಿನ್ ಐಲ್ಯಾಂಡ್‌ನ ಟಿಮ್ ದುಂಕಾನ್, ಅರ್ಜೆಂಟೈನಾದ ಮ್ಯಾನು ಗಿನೋಬಿಲಿ ಮತ್ತು ಫ್ರಾನ್ಸ್‌ನ ಟೋನಿ ಪಾರ್ಕರ್ (ದುಂಕಾನ್ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಆಡಲು ಆರಂಭಿಸುವವರೆಗೆ . ವಿರ್ಜಿನ್ ಐಲ್ಯಾಂಡ್ ಅಂತರರಾಷ್ಟ್ರೀಯ ಸ್ಪರ್ಧೆಗೆ ಬ್ಯಾಸ್ಕೆಟ್‌ಬಾಲ್‌ ತಂಡವನ್ನು ನಿಭಾಯಿಸಿರಲಿಲ್ಲ, ಆದ್ದರಿಂದ ದುಂಕಾನ್ ಅಮೇರಿಕಾ ಸಂಯುಕ್ತ ಸಂಸ್ಥಾನದ ಪರವಾಗಿ ಅಂತರಾಷ್ಟ್ರೀಯ ಮಟ್ಟದಲ್ಲಿ ಸ್ಪರ್ಧಿಸಿದನು).
ಗಿನೊಬಿಲಿಯ ದೇಶದವನಾದ ಆಂಡ್ರೆಸ್ ನೋಕಿಯೊನಿಸ್ಯಾಕ್ರೊಮೆಂಟೊ ಕಿಂಗ್ಸ್‌ ಪರವಾಗಿ ಆಡಿದನು.
ಪಾಯಿಂಟ್‌ ಗಾರ್ಡ್‌: ಈತ ತಂಡದಲ್ಲಿ ಅತಿ ವೇಗವಾದ ಆಟಗಾರನಾಗಿದ್ದು, ಚೆಂಡನ್ನು ನಿಯಂತ್ರಿಸಿ ಅದು ಸರಿಯಾದ ಸಮಯದಲ್ಲಿ ಸರಿಯಾದ ಆಟಗಾರನಿಗೆ ತಲುಪಿಸುವುದರ ಮೂಲಕ ತಂಡದ ಆಕ್ರಮಣದಲ್ಲಿ ಪ್ರಮುಖ ಪಾತ್ರ ವಹಿಸುತ್ತಾನೆ.
ಷೂಟಿಂಗ್‌ ಗಾರ್ಡ್‌: ಈ ಆಟಗಾರ ಆಕ್ರಮಣ ಸಮಯದಲ್ಲಿ ಅನೇಕ ಸಲ ಗೋಲು ಮಾಡಲು ಯತ್ನಿಸುತ್ತಾನೆ. ರಕ್ಷಣಾ ಸಂದರ್ಭದಲ್ಲಿ ಎದುರಾಳಿ ತಂಡದ ಅತ್ಯುತ್ತಮ ಪರಿಧಿ ಆಟಗಾರ ರ ಕಾವಲುಗಾರನಾಗುವನು.
ಸ್ಮಾಲ್ ಫಾರ್ವರ್ಡ್‌: ಈ ಆಟಗಾರನು ಪ್ರಾಥಮಿಕವಾಗಿ ಚೆಂಡನ್ನು ಪುಟಿಸಿಕೊಂಡು ಮುನ್ನುಗ್ಗಿ ಬೋರ್ಡಿಗೆ ತಾಗಿ ಹೋಗುವ ಗೋಲು ಎಸೆತಕ್ಕೆ ಯತ್ನಿಸುತ್ತಾನೆ; ರಕ್ಷಣಾ ಸಂದರ್ಭದಲ್ಲಿ ಹಿನ್ನೆಗೆತದ ಮೂಲಕ ಚೆಂಡನ್ನು ಕಸಿದುಕೊಳ್ಳುವನು, ಆದರೆ ಕೆಲವೊಮ್ಮೆ ಇನ್ನಷ್ಟು ಕ್ರಿಯಾಶೀಲರಾಗಿ ಆಡುವರು.
ಪವರ್‌ ಫಾರ್ವರ್ಡ್‌: ಈ ಮಂದಿ ಆಗಾಗ್ಗೆ ಬ್ಯಾಸ್ಕೆಟ್‌ನತ್ತ ತಮ್ಮ ಬೆನ್ನು ಮಾಡಿ ಅಕ್ರಮಣಕಾರಿ ಆಟವನ್ನಾಡುವರು; ರಕ್ಷಣಾ ಸಂದರ್ಭದಲ್ಲಿ ಅವರು ಬ್ಯಾಸ್ಕೆಟ್‌ನ ಕೆಳಗೆ ನಿಲ್ಲುವರು, ಅಥವಾ ಎದುರಾಳಿಯ ಪವರ್‌ ಫಾರ್ವರ್ಡ್‌ನನ್ನು ತಡೆಯಲು ಯತ್ನಿಸುವರು.
ಸೆಂಟರ್‌: ತಮ್ಮ ಎತ್ತರ ಮತ್ತು ಗಾತ್ರವನ್ನು ಬಳಸಿ ಆಕ್ರಮಣದ ಸಂದರ್ಭದಲ್ಲಿ ಗೋಲು ಚೆಂಡು ಎಸೆಯುವರು; ರಕ್ಷಣೆಯ ಸಂದರ್ಭದಲ್ಲಿ ಅವರು ಬ್ಯಾಸ್ಕೆಟ್‌ನ್ನು ರಕ್ಷಿಸುವರು, ಅಥವಾ ಹಿಂಪುಟಿಯುವ ಚೆಂಡನ್ನು ಕಸಿಯಲು ಯತ್ನಿಸುವರು.
ಬ್ಯಾಸ್ಕೆಟ್‌ಬಾಲ್‌ನ ಆರಂಭಿಕ ಆಟಗಾರರನ್ನು ಅಮೇರಿಕಾ ಸಂಯುಕ್ತ ಸಂಸ್ಥಾನದುದ್ದಕ್ಕೂ ಗೇ ಕಳುಹಿಸಲಾಗುತ್ತಿತ್ತು, ಇದು ಬಲುಬೇಗನೆ ಮತ್ತು ಕೆನಡಕ್ಕೂ ಪಸರಿಸಿತು. ೧೮೯೫ರ ವೇಳೆಗೆ ಬ್ಯಾಸ್ಕೆಟ್‌ಬಾಲ್‌ ಆಟವನ್ನು ಹಲವು ಮಹಿಳಾ ಪ್ರೌಢಶಾಲೆಗಳು ಸ್ವೀಕರಿಸಿಕೊಂಡವು. ಆಟದ ಅಭಿವೃದ್ಧಿ ಮತ್ತು ವ್ಯಾಪನೆಗೆ ಪ್ರಾರಂಭದಲ್ಲಿ ಮುಖ್ಯ ಪಾತ್ರವಹಿಸಿತ್ತು, ಆದರೆ ಕಠಿಣ ಆಟ ಮತ್ತು ಪುಂಡುಪೋಕರಿಗಳ ಗುಂಪುಗಳು ಯ ಮೂಲ ಉದ್ದೇಶವನ್ನೇ ಹಾಳುಗೆಡವಿದ್ದರಿಂದ ಆಟ ಆರಂಭವಾಗಿ ದಶಕ ಪೂರೈಸುವಷ್ಟರಲ್ಲೇ ಈ ಹೊಸ ಆಟಕ್ಕೆ ಪ್ರೋತ್ಸಾಹ ನೀಡುವುದನ್ನು ಅದು ನಿಲ್ಲಿಸಿತು. ಆದರೆ ಇತರ ಹವ್ಯಾಸಿ ಕ್ಲಬ್‌ಗಳು, ಕಾಲೇಜುಗಳು ಮತ್ತು ವೃತ್ತಿಪರ ಕ್ಲಬ್‌ಗಳು ಈ ಶೂನ್ಯವನ್ನು ಬಹುಬೇಗನೆ ತುಂಬಿದವು. ವಿಶ್ವ ಸಮರ ರ ಹಿಂದಿನ ವರ್ಷಗಳಲ್ಲಿ, ಎಮ್ಯಾಚುರ್ ಅಥ್ಲೆಟಿಕ್ ಯೂನಿಯನ್ ಮತ್ತು ಇಂಟರ್‌ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ ಆಫ್ ದ ಯುನೈಟೆಡ್ ಸ್ಟೇಟ್ಸ್ ಇವೆರಡೂ ಆಟದ ನಿಯಮಗಳ ಮೇಲೆ ಹಿಡಿತ ಸಾಧಿಸುವುದದಕ್ಕಾಗಿ ಪೈಪೋಟಿ ನಡೆಸುತ್ತಿದ್ದವು. ಆಟಗಾರರನ್ನು ಶೋಷಣೆಯಿಂದ ರಕ್ಷಿಸಲು ಮತ್ತು ಆಟದಲ್ಲಿನ ಒರಟುತನವನ್ನು ಕಡಿಮೆಗೊಳಿಸುವ ನಿಟ್ಟಿನಲ್ಲಿ ೧೮೯೮ರಲ್ಲಿ 'ನ್ಯಾಶನಲ್ ಬ್ಯಾಸ್ಕೆಟ್‌ಬಾಲ್ ಲೀಗ್' ಸ್ಥಾಪನೆಯಾಯಿತು. ಈ ಸಂಘ ಐದು ವರ್ಷಗಳ ಕಾಲ ಮಾತ್ರ ಬಾಳಿತು.
ತಂಡವೊಂದು ನಿರ್ದಿಷ್ಟ ಅವಧಿಯಲ್ಲಿ 'ತಂಡ ಫೌಲ್‌'ಗಳು- ಮತ್ತು ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ನಾಲ್ಕು 'ಫೌಲ್‌'ಗಳು- ಮಿತಿಯನ್ನು ಮೀರಿದ್ದಲ್ಲಿ, ಆ ಅವಧಿಯ ಉಳಿದ ಸಮಯದಲ್ಲಿ ಸಂಭವಿಸುವ ಪ್ರತಿಯೊಂದು 'ಫೌಲ್‌'ಗೂ ಎದುರಾಳಿ ತಂಡಕ್ಕೆ ಒಂದು ಅಥವಾ ಎರಡು 'ಫ್ರೀ-ಧ್ರೋ' ಅವಕಾಶಗಳನ್ನು ನೀಡಲಾಗುವುದು. 'ಫ್ರೀ-ಥ್ರೋ'ಗಳ ಸಂಖ್ಯೆಯು ಲೀಗ್‌ನ್ನು ಅವಲಂಬಿಸಿದೆ. ಕಾಲೇಜು ಪಂದ್ಯದಲ್ಲಿ ತಂಡವೊಂದು ಅರ್ಧಾವಧಿಯಲ್ಲಿ ಏಳು 'ಫೌಲ್‌'ಗಳನ್ನು ಮೀರಿದಲ್ಲಿ, ಎದುರಾಳಿ ತಂಡಕ್ಕೆ 'ಒನ್-ಅಂಡ್‌-ಒನ್‌ ಫ್ರೀ-ಥ್ರೋ' ಅವಕಾಶ ನೀಡಲಾಗುವುದು. (ಮೊದಲ 'ಫ್ರೀ-ಥ್ರೋ' ಯತ್ನ ಮಾಡುವ ಆಟಗಾರನೊಬ್ಬನಿಗೆ ಎರಡನೆಯ ಅವಕಾಶವನ್ನು ನೀಡಲಾಗುವುದು). ತಂಡವೊಂದು ಅರ್ಧಾವಧಿಯಲ್ಲಿ ಹತ್ತು 'ಫೌಲ್‌'ಗಳನ್ನು ಮೀರಿದಲ್ಲಿ, ಆ ಅವಧಿಯ ಉಳಿದ ಸಮಯದಲ್ಲಿ ಸಂಭವಿಸುವ ಪ್ರತಿಯೊಂದು ಫೌಲ್‌ಗೆ ಎದುರಾಳಿ ತಂಡಕ್ಕೆ ಎರಡು ಫ್ರೀ-ಥ್ರೋ ಅವಕಾಶಗಳನ್ನು ನೀಡಲಾಗುವುದು. ಆಟಗಾರನೊಬ್ಬನು ಅಂತರರಾಷ್ಟ್ರೀಯ ಪಂದ್ಯವೊಂದರಲ್ಲಿ ಐದು ಫೌಲ್‌ಗಳನ್ನೆಸಗಿದಲ್ಲಿ, ಅಥವಾ ಪಂದ್ಯವೊಂದರಲ್ಲಿ ಆರು ಫೌಲ್‌ಗಳನ್ನೆಸಗಿದಲ್ಲಿ, ಪಂದ್ಯದ ಉಳಿದ ಭಾಗದಲ್ಲಿ ಆತ ಆಡುವಂತಿಲ್ಲ; 'ಫೌಲ್ಡ್‌ ಔಟ್‌' ಆಗುತ್ತಾನೆ.
ಆಟಗಾರರು ತಮ್ಮ ಪಾದಗಳನ್ನು ಭುಜದಗಲದಷ್ಟು ದೂರವಿರಿಸಿ, ಮೊಣಗಾಲು ಸ್ವಲ್ಪ ಮಟ್ಟಿಗೆ ಬಾಗಿಸಿ, ಬೆನ್ನು ನೇರವಾಗಿಸಿ ಬ್ಯಾಸ್ಕೆಟ್‌ನತ್ತ ಮುಖಮಾಡಿ ನಿಲ್ಲುತ್ತಾರೆ. ಆಟಗಾರರು ತಮ್ಮ ತಲೆಯ ಮಟ್ಟಕ್ಕಿಂತ ಸ್ವಲ್ಪ ಮೇಲೆ ಬಲಿಷ್ಠ ಕೈಯನ್ನು ಚಾಚಿ ಬೆರಳತುದಿಗಳಲ್ಲಿ ಚೆಂಡನ್ನು ಹಿಡಿಯುತ್ತಾರೆ; ಅವರ ಇನ್ನೊಂದು ಕೈ ಚೆಂಡಿನ ಬದಿಗೆ ಆಸರೆಯಾಗಿರುತ್ತದೆ. ಚೆಂಡನ್ನು ಬ್ಯಾಸ್ಕೆಟ್‌ನತ್ತ ಗುರಿಯಿಡಲು, ಆಟಗಾರರ ಮೊಣಗೈ ಲಂಬವಾಗಿರಬೇಕು, ಮುಂಗೈ ಬ್ಯಾಸ್ಕೆಟ್‌ನ ದಿಕ್ಕಿಗೆ ತೋರಬೇಕು. ಬಾಗಿದ ಮೊಣಗಾಲುಗಳನ್ನು ನೆಟ್ಟಗಾಗಿಸಿ, ಎಸೆಯುವ ಕೈಯನ್ನು ನೇರವಾಗಿಸುವುದರೊಂದಿಗೆ ಚೆಂಡನ್ನು ಬ್ಯಾಸ್ಕೆಟ್‌ನತ್ತ ಎಸೆಯಲಾಗುತ್ತದೆ; ಚೆಂಡು ಬೆರಳತುದಿಗಳಿಂದ ತೆರಳುವಾಗ ಎರಡೂ ಕೈಗಳ ಮಣಿಕಟ್ಟುಗಳು ಕೆಳಕ್ಕೆ ಬಾಗಿ ಒಟ್ಟು ಚಲನೆಯನ್ನು ಸಂಪೂರ್ಣಗೊಳಿಸುತ್ತವೆ. ಚೆಂಡನ್ನು ಎಸೆದ ನಂತರ, ಒಂದು ಕ್ಷಣ ಅದನ್ನು ಎಸೆದ ಕೈ ನೇರವಾಗಿದ್ದು, ಮಣಿಕಟ್ಟು ಬಾಗಿ, ಬೆರಳುಗಳು ಕೆಳದಿಕ್ಕಿಗೆ ತೋರುವ ಸ್ಥಿತಿಯಲ್ಲಿರುತ್ತವೆ. ಇದಕ್ಕೆ 'ಫಾಲೊ-ಥ್ರೂ' ಎನ್ನಲಾಗುತ್ತದೆ. ಇದನ್ನು ಸರಿಯಾಗಿ ಮಾಡಿದಲ್ಲಿ, ಗೋಲು ಎಸೆತದ ನಿಖರತೆಯೂ ಹೆಚ್ಚುತ್ತದೆ. ಸಾಮಾನ್ಯವಾಗಿ ಎಸೆಯದ ಕೈ ಎಸೆತಕ್ಕೆ ಬೆಂಬಲ ನೀಡುವುದೇ ಹೊರತು, ಚೆಂಡಿಗೆ ಬಲ ನೀಡದು.
ಇಂದು ವಾಸ್ತವಿಕವಾಗಿ ಅಮೇರಿಕಾ ಸಂಯುಕ್ತ ಸಂಸ್ಥಾನದ ಪ್ರತಿ ಪ್ರೌಢ ಶಾಲೆಯು ಬ್ಯಾಸ್ಕೆಟ್‌ಬಾಲ್‌ ತಂಡವನ್ನು ಪ್ರಥಮ ಕ್ರೀಡಾದಳ ಸ್ಪರ್ಧೆಯಲ್ಲಿ ಆಡಿಸುತ್ತಿದೆ. ಗ್ರಾಮೀಣ ಪ್ರದೇಶಗಳ ಜನಸಮುದಾಯಗಳ ನಡುವೆಯೂ ಬ್ಯಾಸ್ಕೆಟ್‌ಬಾಲ್‌ ಜನಪ್ರಿಯವಾಗಿದೆ, ಅಲ್ಲದೆ ಕೆಲವು ದೊಡ್ಡ ಶಾಲೆಗಳಲ್ಲಿಯೂ ಅದು ತನ್ನ ಸ್ಥಾನವನ್ನು ಉಳಿಸಿಕೊಂಡಿದೆ. ಈ ಶಾಲೆಗಳ ಹೆಚ್ಚಿನ ಆಟಗಾರರು ಪದವಿ ಶಿಕ್ಷಣದ ನಂತರ ಉನ್ನತ ಹಂತದ ಸ್ಪರ್ಧೆಗಳಲ್ಲಿ ಭಾಗವಹಿಸಲು ತೆರಳುತ್ತಾರೆ. ನ್ಯಾಶನಲ್ ಫೆಡರೇಶನ್ ಆಫ್ ಸ್ಟೇಟ್ ಹೈ ಸ್ಕೂಲ್ ಅಸೋಸಿಯೇಷನ್ಸ್‌‌ನ ಪ್ರಕಾರ ೨೦೦೩–೦೪ ಅವಧಿಯಲ್ಲಿ ಅಂತರ್‌ ಶೈಕ್ಷಣಿಕ ಬ್ಯಾಸ್ಕೆಟ್‌ಬಾಲ್‌ ಸ್ಪರ್ಧೆಯಲ್ಲಿ ೧,೦೦೨,೭೯೭ ಹುಡುಗರು ಮತ್ತು ಹುಡುಗಿಯರು ಅವರವರ ಶಾಲೆಗಳನ್ನು ಪ್ರತಿನಿಧಿಸಿದ್ದರು. ಇಲಿನೋಯಿಸ್, ಇಂಡಿಯಾನ ಮತ್ತು ಕೆಂಟುಕಿಗಳ ರಾಜ್ಯಗಳ ನಿವಾಸಿಗಳು ಪ್ರೌಢ ಶಾಲಾ ಬ್ಯಾಸ್ಕೆಟ್‌ಬಾಲ್‌ ಬಗ್ಗೆ ಹೊಂದಿರುವ ಶ್ರದ್ಧೆಗಾಗಿ ಹೆಸರುವಾಸಿಯಾಗಿದ್ದಾರೆ. ಇಂಡಿಯಾನದಲ್ಲಿ ಸಾಮಾನ್ಯವಾಗಿ ಇದನ್ನು ಹೂಸಿಯರ್ ಹಿಸ್ಟೇರಿಯ ಎಂದು ಕರೆಯುತ್ತಾರೆ; ಈ ಗ್ರಾಮೀಣ ಸಮುದಾಯಗಳಲ್ಲಿ ಪ್ರೌಢ ಶಾಲಾ ಬ್ಯಾಸ್ಕೆಟ್‌ಬಾಲ್ ಬಗ್ಗೆ ಆಳವಾದ ಅರ್ಥವಿರುವುದನ್ನು ವಿಮರ್ಶಕರ ಪ್ರಶಂಸೆಗೆ ಪಾತ್ರವಾದ ಚಿತ್ರ ಹೂಸಿಯರ್ಸ್ ತೋರಿಸುತ್ತದೆ.
ತೀರ ಇತ್ತೀಚೆಗಿನ 2002ರ ಇಂಡಿಯಾನಪೊಲಿಸ್‍‌‌ ಮತ್ತು 2006ರಲ್ಲಿ ಜಪಾನ್‌ನಲ್ಲಿ ನಡೆದ ವಿಶ್ವ ಚಾಂಪಿಯನ್‌ಶಿಪ್‌ ಪಂದ್ಯಾವಳಿಯಲ್ಲಿ ಪಾಲ್ಗೊಂಡ ಎಲ್ಲಾ ತಂಡಗಳು ಆಟದ ಜಾಗತೀಕರಣವನ್ನು ಗಮನ ಸೆಳೆಯುವ ರೀತಿಯಲ್ಲಿ ನಾಟಕೀಯವಾಗಿ ಪ್ರದರ್ಶಿಸಿದವು. ೨೦೦೬ರ ತಂಡದಲ್ಲಿದ್ದ ಒಬ್ಬನೇ ಒಬ್ಬ ಅಮೇರಿಕಾದ ಆಟಗಾರನೆಂದರೆ ಕಾರ್ಮೆಲೊ ಆಂಥೊನಿ. ೨೦೦೨ರ ತಂಡವು ಯುಗೋಸ್ಲಾವಿಯಾದ ನೋವಿಟ್ಜ್‌ಕಿ, ಗಿನೋಬಿಲಿ, ಯಾವೊ,ಪೇಜ ಸ್ಟೊಜಕೊವಿಕ್ ಮತ್ತು ನ್ಯೂಜಿಲ್ಯಾಂಡ್‌ನ ಪೆರೊ ಕ್ಯಾಮೆರಾನ್ ಮೊದಲಾದವರನ್ನು ಹೊಂದಿತ್ತು. ಗಿನೊಬಿಲಿಯೂ ಸಹ ೨೦೦೬ರ ತಂಡವನ್ನು ರಚಿಸಿದನು; ಅದರಲ್ಲಿದ್ದ ಇತರ ಆಟಗಾರರೆಂದರೆ -ಆಂಥೋನಿ, ಗಸೋಲ್, ಅವನ ಸಹ ಆಟಗಾರ ಸ್ಪೇನಿಶ್‌ನ ಜಾರ್ಜ್ ಗಾರ್ಬಜೋಸ ಮತ್ತು ಗ್ರೀಸ್‌ನ ತಿಯೋಡೊರೋಸ್ ಪಪಲೋಕಸ್. ಮೇಲಿನ ಯಾವುದಾದರೂ ಒಂದು ತಂಡದಲ್ಲಿದ್ದು, ಸೇರದ ಆಟಗಾರರೆಂದರೆ ಕ್ಯಾಮೆರಾನ್ ಮತ್ತು ಪಪಲೌಕಸ್ ಮಾತ್ರ. ಕೊನೆಯ ಮೂರು ವಿಶ್ವ ಚಾಂಪಿಯನ್‌ಶಿಪ್‌ಗಳನ್ನು ಸರ್ಬಿಯಾ ಮತ್ತು ಸ್ಪೇನ್ ಗೆದ್ದುಕೊಂಡದ್ದರಿಂದಾಗಿ ಬ್ಯಾಸ್ಕೆಟ್‌ಬಾಲ್‌‌ನ ಪ್ರಾಬಲ್ಯತೆಯು ಅಂತರರಾಷ್ಟ್ರೀಯವಾಗಿ ಎಷ್ಟಿರಬಹುದು ಎಂಬುದು ಸ್ಪಷ್ಟವಾಗುತ್ತದೆ.
೧೯೦೪ರಲ್ಲಿ ಮಾದರಿ ಪ್ರದರ್ಶನ ಪಂದ್ಯಾವಳಿ ನಡೆದರೂ, ಪುರುಷರ ಬ್ಯಾಸ್ಕೆಟ್‌ಬಾಲ್‌ನ್ನು ಬರ್ಲಿನ್ ಒಲಿಂಪಿಕ್ ಗೇಮ್ಸ್‌ನಲ್ಲಿ ೧೯೩೬ರಲ್ಲಿ ಮೊದಲ ಬಾರಿಗೆ ಸೇರಿಸಲಾಯಿತು. ಹೊರಾಂಗಣದಲ್ಲಿ ಆಡಿದ ಮೊದಲ ಅಂತಿಮ ಪಂದ್ಯದಲ್ಲಿ ಕೆನಡಾವನ್ನು ಅಮೇರಿಕಾ ಸಂಯುಕ್ತ ಸಂಸ್ಥಾನ ಸೋಲಿಸಿತು. ಈ ಪಂದ್ಯಾವಳಿಯ ಮೂರು ಪಂದ್ಯಗಳನ್ನು ಹೊರತು ಪಡಿಸಿ ಎಲ್ಲಾ ಪಂದ್ಯವನ್ನು ಗೆದ್ದುಕೊಳ್ಳುವ ಮೂಲಕ ಅಮೇರಿಕಾ ಸಂಯುಕ್ತ ಸಂಸ್ಥಾನ ಪ್ರಾಬಲ್ಯ ಸಾಧಿಸಿತು. 1972ರಲ್ಲಿ ಮುನಿಚ್‌ನಲ್ಲಿ ನಡೆದ ವಿವಾದಾತ್ಮಕ ಅಂತಿಮ ಪಂದ್ಯದಲ್ಲಿ ಸೋವಿಯತ್ ಒಕ್ಕೂಟದ ವಿರುದ್ಧ ಮೊದಲ ಸೋಲು ಕಂಡಿತು. ಪುರುಷರ ಮೊದಲ ವಿಶ್ವ ಚಾಂಪಿಯನ್ ೧೯೫೦ರಲ್ಲಿ ಅರ್ಜೆಂಟೈನಾದಲ್ಲಿ ನಡೆಯಿತು. ಮೂರು ವರ್ಷಗಳ ನಂತರ, ಮೊದಲ ವರ್ಲ್ಡ್ ಚಾಂಪಿಯನ್‌ಶಿಪ್‌ ಫಾರ್ ವುಮೆನ್‌ಅನ್ನು ಚಿಲಿಯಲ್ಲಿ ಆಡಲಾಯಿತು. ೧೯೭೬ರಲ್ಲಿ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್‌ನ್ನು ಒಲಿಂಪಿಕ್ಸ್‌ಗೆ ಸೇರಿಸಲಾಯಿತು, ಇದು ಕೆನಡಾದ ಮೋಂಟ್ರಿಯಲ್‌ನಲ್ಲಿ ನಡೆಯಿತು. ಈ ಪಂದ್ಯಾವಳಿಯಲ್ಲಿ ಸೋವಿಯತ್ ಒಕ್ಕೂಟ, ಬ್ರೆಜಿಲ್ ಮತ್ತು ಆಸ್ಟ್ರೇಲಿಯಾ ತಂಡಗಳು ಅಮೇರಿಕಾದ ತಂಡಗಳ ವಿರುದ್ಧ ಸೆಣಸಿದವು.
ಆಲ್ಬರ್ಟಾದ ಎಡ್ಮಂಟನ್‌‌ನಲ್ಲಿ ನೆಲೆಸಿರುವ ಕೆನಾಡದ ಎಡ್ಮಂಟನ್ ಗ್ರ್ಯಾಡ್ಸ್ ಮಹಿಳಾ ಪ್ರವಾಸಿ ತಂಡ ೧೯೧೫ ಮತ್ತು ೧೯೪೦ರ ನಡುವೆ ಪಂದ್ಯಗಳನ್ನು ಆಡಿತು. ಇದು ಉತ್ತರ ಅಮೇರಿಕಾದಾದ್ಯಂತ ಪ್ರವಾಸ ಮಾಡಿ ಅಸಾಧಾರಣ ಯಶಸ್ಸು ಗಳಿಸಿತು.
ತನಗೆ ಸವಾಲಾಗಿ ನಿಂತ ಎಲ್ಲ ತಂಡಗಳನ್ನು ಹಿಮ್ಮೆಟ್ಟಿಸಿ, ಆ ವರ್ಷಗಳಲ್ಲಿ ೫೨೨ ಗೆಲುವನ್ನು ದಾಖಲಿಸಿತು ಮತ್ತು ೨೦ ಪಂದ್ಯಗಳಲ್ಲಿ ಮಾತ್ರ ಸೋಲು ಕಂಡಿತ್ತು. ಪಂದ್ಯಕ್ಕೆ ಟಿಕೆಟ್ ನಿಗದಿಪಡಿಸುವುದರಿಂದ ಪ್ರವಾಸಕ್ಕೆ ಬೇಕಾದ ಹಣ ಜಮಾವಣೆಯಾಗುತ್ತಿತ್ತು. ಯುರೋಪ್‌ನ ಹಲವು ಪ್ರದರ್ಶನ ಪ್ರವಾಸಗಳಲ್ಲೂ ಗ್ರ್ಯಾಡ್ಸ್ ಮಿಂಚಿತು. ೧೯೨೪, ೧೯೨೮, ೧೯೩೨, ಮತ್ತು ೧೯೩೬ ನಾಲ್ಕು ಅನುಕ್ರಮ ಪ್ರದರ್ಶನ ಒಲಿಂಪಿಕ್ಸ್ ಪಂದ್ಯಾವಳಿಗಳನ್ನು ಗೆದ್ದುಕೊಂಡಿತು; ಹೀಗಿದ್ದರೂ ಮಹಿಳಾ ಬ್ಯಾಸ್ಕೆಟ್‌ಬಾಲ್ ೧೯೭೬ರವರೆಗೆ ಅಧಿಕೃತ ಒಲಿಂಪಿಕ್ ಕ್ರೀಡೆಯಾಗಿರಲಿಲ್ಲ. ಗ್ರ್ಯಾಡ್ಸ್‌ ತಂಡದ ಆಟಗಾರರು ವೇತನ ರಹಿತರಾಗಿದ್ದರು ಹಾಗೂ ಏಕಾಂಗಿಯಾಗಿರಬೇಕಾಗಿತ್ತು. ಗ್ರ್ಯಾಡ್ಸ್ ಶೈಲಿಯು ವೈಯಕ್ತಿಕ ಆಟಗಾರರ ಕೌಶಲ್ಯಕ್ಕೆ ಹೆಚ್ಚು ಮಹತ್ವ ನೀಡದೆ ತಂಡದ ಆಟಕ್ಕೆ ಪ್ರಾಮುಖ್ಯತೆ ಕೊಡುತ್ತಿತ್ತು.
ಬ್ಯಾಸ್ಕೆಟ್‌ಬಾಲ್‌, ನೆಟ್‌ಬಾಲ್, ಡಾಡ್ಜ್‌ಬಾಲ್, ವಾಲಿಬಾಲ್, ಮತ್ತು ಲಾಕ್ರೊಸ್ಸೆ ಇವುಗಳನ್ನು ಮಾತ್ರ ಉತ್ತರ ಅಮೇರಿಕನ್ನರು ಕಂಡುಹಿಡಿದ ಚೆಂಡಿನ ಆಟಗಳೆಂದು ಗುರುತಿಸಲಾಗಿದೆ. ಇತರ ಚೆಂಡಿನ ಆಟಗಳಾದ ಬೇಸ್‌ಬಾಲ್ ಮತ್ತು ಕೆನಡಿಯನ್ ಫುಟ್ಬಾಲ್‌ ಮೊದಲಾದವು ಕಾಮನ್‌ವೆಲ್ತ್ ಆಫ್ ನೇಷನ್ಸ್, ಯುರೋಪ್‌, ಏಷ್ಯಾ ಅಥವಾ ಆಫ್ರಿಕಾ ಜೊತೆ ಸಂಪರ್ಕವನ್ನು ಹೊಂದಿವೆ. ಬ್ಯಾಸ್ಕೆಟ್‌ಬಾಲ್‌ ಪ್ರಾಚೀನ ಮೆಸೊ ಅಮೇರಿಕನ್ ಚೆಂಡಿನಾಟದಿಂದ ಹುಟ್ಟಿಕೊಂಡಿದೆ ಎಂಬುದಕ್ಕೆ ಇದುವರೆಗೆ ಯಾವುದೇ ನಿಖರ ಸಾಕ್ಷ್ಯಾಧಾರಗಳು ಸಿಗದಿದ್ದರೂ, ಈ ಆಟದ ಕುರಿತ ಅರಿವು ನೈಸ್ಮಿತ್‌ ಸೃಷ್ಟಿಗಿಂತ ಕನಿಷ್ಠ ೫೦ ವರ್ಷಗಳ ಮುಂಚೆಯೇ ಇತ್ತು ಎಂಬುದು ಜಾನ್ ಲಾಯ್ಡ್ ಸ್ಟೀಫನ್ಸ್‌ ಮತ್ತು ಅಲೆಕ್ಸಾಂಡರ್ ವನ್ ಹಂಬಲ್ಡ್‌ನ ಬರವಣಿಗೆಗಳಿಂದ ವೇದ್ಯವಾಗುತ್ತದೆ. ವಿಶೇಷವಾಗಿ ಫ್ರೆಡರಿಕ್ ಕ್ಯಾಥರ್‌ವುಡ್‌ರ ರೇಖಾಚಿತ್ರಗಳನ್ನು ಹೊಂದಿರುವ ಸ್ಟೀಫನ್‌ನ ಕೃತಿಗಳು ೧೯ನೇ ಶತಮಾನದ ಬಹುತೇಕ ಶೈಕ್ಷಣಿಕ ಸಂಸ್ಥೆಗಳಲ್ಲಿ ಲಭ್ಯವಾಗಿದೆ, ಹಾಗೂ ಅವು ವ್ಯಾಪಕವಾಗಿ ಪ್ರಚಾರ ಕಂಡು ಜನಪ್ರಿಯವಾಗಿದ್ದವು.
ಸ್ಮಿತ್ ಕಾಲೇಜ್‍ನಲ್ಲಿ ದೈಹಿಕ ಶಿಕ್ಷಕಿಯಾಗಿದ್ದ ಸೆಂದ ಬೆರೆನ್ಸನ್ ೧೮೯೨ರಲ್ಲಿ ನೈಸ್ಮಿತ್‌ನ ನಿಯಮಗಳನ್ನು ಮಹಿಳೆಯರಿಗಾಗಿ ಮಾರ್ಪಡಿಸಿದಾಗ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್ ಆರಂಭವಾಯಿತು. ಸ್ಮಿತ್‌ ಕಾಲೇಜ್‍ಗೆ ಸೇರಿಕೊಂಡು ಸ್ವಲ್ಪ ದಿನಗಳಲ್ಲೆ ಬೆರೆನ್ಸನ್ ಅವರು ಆಟದ ಬಗ್ಗೆ ಹೆಚ್ಚಿಗೆ ತಿಳಿದುಕೊಳ್ಳುವುದಕ್ಕಾಗಿ ನೈಸ್ಮಿತ್‌ನಲ್ಲಿಗೆ ತೆರಳಿದರು. ಹೊಸ ಆಟ ಹಾಗೂ ಅದು ಕಲಿಸಬಹುದಾದ ಮೌಲ್ಯಗಳಿಂದ ಆಕರ್ಷಿತರಾದ ಅವರು ೧೮೯೩ ಮಾರ್ಚ್ ೨೧ರಲ್ಲಿ ಮೊದಲ ಬಾರಿಗೆ ಕಾಲೇಜು ವಿದ್ಯಾರ್ಥಿನಿಯರ ಬ್ಯಾಸ್ಕೆಟ್‌ಬಾಲ್ ಪಂದ್ಯವನ್ನು ಸಂಘಟಿಸಿದರು. ಈ ಪಂದ್ಯದಲ್ಲಿ ಸ್ಮಿತ್‌ನ ಹೊಸ ವಿದ್ಯಾರ್ಥಿಗಳು ಮತ್ತು ಹಿರಿಯ ವಿದ್ಯಾರ್ಥಿಗಳು ಪರಸ್ಪರ ಆಡಿದರು. ಬೆರೆನ್ಸನ್‍ರ ನಿಯಮಗಳು ೧೮೯೯ರಲ್ಲಿ ಪ್ರಥಮ ಬಾರಿಗೆ ಪ್ರಕಟವಾದವು. ಎರಡು ವರ್ಷಗಳ ನಂತರ ಬೆರೆನ್ಸನ್ . ಸ್ಪಾಲ್ಡಿಂಗ್‌ನ ಮೊದಲ ಮಹಿಳಾ ಬ್ಯಾಸ್ಕೆಟ್‌ಬಾಲ್‌ ಮಾರ್ಗದರ್ಶಿಯ ಸಂಪಾದಕರಾದರು. ಈ ಮಾರ್ಗದರ್ಶಿಯು ಬೆರೆನ್ಸನ್‍ರ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್ ಆವೃತ್ತಿಗಳನ್ನು ಮತ್ತಷ್ಟು ಪಸರಿಸಿತು.
ಚೆಂಡನ್ನು ಮೇಲಿಂದ ಬ್ಯಾಸ್ಕೆಟ್‌‍ನೊಳಗೆ ಎಸೆಯುವುದು, ಗೋಲು ಉಂಗುರಕ್ಕೆ ಚೆಂಡನ್ನು ಹಾಕುವುದು ಮತ್ತು ಹೊಡೆಯುವುದು, ಅಥವಾ ಯಾವುದೇ ದೂರದಿಂದ ಚೆಂಡನ್ನು ಬ್ಯಾಸ್ಕೆಟ್‌‍ನೊಳಗೆ ಹಾಕುವುದು ಇತ್ಯಾದಿ ಇತರಾವುದೇ ಚಮತ್ಕಾರಗಳ ಮೂಲಕ ಅಂಕಗಳನ್ನು ಗಳಿಸಬಹುದು. ಆಟದ ಕೊನೆಯಲ್ಲಿ ಹೆಚ್ಚು ಅಂಕಗಳಿಸುವ ತಂಡ ಜಯಶೀಲವಾಗುತ್ತದೆ, ಆದರೆ ಉಭಯ ತಂಡಗಳು ಸಮಾನ ಅಂಕಗಳನ್ನು ಪಡೆದಾಗ ಹೆಚ್ಚುವರಿ ಸಮಯವನ್ನು ನೀಡಲಾಗುತ್ತದೆ. ತಂಡದ ಆಟಗಾರರು ತಮ್ಮೊಳಗೆ ಚೆಂಡನ್ನು ಪುಟಿಸುತ್ತಾ ಅಥವಾ ಒಬ್ಬರಿಗೊಬ್ಬರು ಕಳಿಸುತ್ತಾ ಮುಂದೆ ತೆಗೆದುಕೊಂಡು ಹೋಗುತ್ತಾರೆ. ಆಟದ ವೇಳೆ ಅಡ್ಡಿಪಡಿಸುವ ರೀತಿಯ ಶಾರೀರಿಕವಾಗಿ ತಾಗುವುದು ದಂಡನೀಯವಾದುದು ಮತ್ತು ಚೆಂಡನ್ನು ಎಸೆಯುವಾಗ ಆಟಗಾರ ಫೌಲ್ ಆದರೆ ಫ್ರೀ-ಥ್ರೋ ಗಳನ್ನು ನೀಡಲಾಗುತ್ತದೆ, ಅಲ್ಲದೆ ಚೆಂಡನ್ನು ಯಾವ ರೀತಿಯಲ್ಲಿ ಹಿಡಿಯಬೇಕು ಎಂಬುದಕ್ಕೆ ನಿರ್ಬಂಧಗಳಿವೆ .
೧೯೧೭ರಿಂದ ೧೯೩೦ರವರೆಗೆ ಚಿಕಾಗೊ ವಿಶ್ವವಿದ್ಯಾನಿಲಯದಲ್ಲಿ ನ್ಯಾಶನಲ್ ಇಂಟರ್‌ಸ್ಕೊಲಾಸ್ಟಿಕ್ ಬ್ಯಾಸ್ಕೆಟ್‌ಬಾಲ್ ಟೂರ್ನಮೆಂಟ್‌ನ್ನು ಹಮ್ಮಿಕೊಂಡದ್ದು ಪ್ರಮುಖ ಸಾಧನೆ. ಇದನ್ನು ಸಂಘಟಿಸಿದ ಅಮೋಸ್ ಅಲೋಂಜೊ ಸ್ಟ್ಯಾಗ್ ಅವರು ರಾಜ್ಯ ಚಾಂಪಿಯನ್ ತಂಡಗಳಿಗೆ ಆಮಂತ್ರಣ ಕಳುಹಿಸಿದ್ದರು. ಈ ಪಂದ್ಯಾವಳಿ ಮಧ್ಯಪಶ್ಚಿಮದಲ್ಲಿ ವ್ಯಾವಹಾರಿಕವಾಗಿ ಆರಂಭವಾಯಿತಾದರೂ ನಂತರ ಬೆಳೆವಣಿಗೆ ಹೊಂದಿತು. ೧೯೨೯ರ ವೇಳೆಗೆ ಇದು ೨೯ ರಾಜ್ಯ ಚಾಂಪಿಯನ್‌ಗಳನ್ನು ಹೊಂದಿತ್ತು. ನ್ಯಾಶನಲ್ ಫೆಡರೇಶನ್ ಆಫ್ ಸ್ಟೇಟ್ ಹೈ ಸ್ಕೂಲ್ ಅಸೋಸಿಯೇಷನ್ಸ್‌‌ ಮತ್ತು ನಾರ್ತ್ ಸೆಂಟ್ರಲ್ ಅಸೋಸಿಯೇಶನ್ ಆಫ್ ಕಾಲೇಜಸ್ ಆಂಡ್ ಸ್ಕೂಲ್ಸ್‌ನಿಂದ ವಿರೋಧವನ್ನು ಎದುರಿಸಿದ ಇದು ೧೯೩೦ರ ಅಂತಿಮ ಪಂದ್ಯಾವಳಿಯ ಹೊತ್ತಿಗೆ ಶಾಲೆಗಳು ಅವುಗಳ ದೃಡೀಕರಣವನ್ನು ಕಳೆದುಕೊಳ್ಳುವ ಆತಂಕಕ್ಕೆ ಎಡೆಮಾಡಿಕೊಟ್ಟಿತು. ಪ್ರಾಥಮಿಕ ಶಾಲಾ ವಿದ್ಯಾರ್ಥಿಗಳ ಶ್ರೇಣಿಯಿಂದ ವೃತ್ತಿಪರ ಆಟಗಾರರನ್ನು ಸೇರಿಸಿಕೊಳ್ಳಲು ಪಂದ್ಯಾವಳಿಯನ್ನು ಬಳಸಿಕೊಳ್ಳಲಾಗುತ್ತಿದೆ ಎಂದು ಸಂಘಟನೆಗಳು ಕಳವಳ ವ್ಯಕ್ತಪಡಿಸಿದರು.
ಮೊದಲ ಮಹಿಳಾ ಅಂತರ್‌ ಶಿಕ್ಷಣ ಸಂಸ್ಥೆಗಳ ಪಂದ್ಯವಾಳಿ ೧೮೯೧ರಲ್ಲಿ ಕ್ಯಾಲಿಫೋರ್ನಿಯ ವಿಶ್ವವಿದ್ಯಾನಿಲಯ ಮತ್ತು ಮಿಸ್ ಹೆಡ್ಸ್ ಸ್ಕೂಲ್ ನಡುವೆ ನಡೆಯಿತು. ಮೊದಲ ಮಹಿಳಾ ಅಂತರ್‌ಕಾಲೇಜು ಬ್ಯಾಸ್ಕೆಟ್‌ಬಾಲ್‌ ಪಂದ್ಯ ಸ್ಮಿತ್ ಕಾಲೇಜಿನಲ್ಲಿ ೧೮೯೩ರ ಮಾರ್ಚ್ ೨೧ರಲ್ಲಿ ಬೆರೆನ್ಸನ್‌ರ ಹೊಸ ವಿದ್ಯಾರ್ಥಿಗಳು ಹಿರಿಯ ವಿದ್ಯಾರ್ಥಿಗಳ ನಡುವೆ ನಡೆಯಿತು. ಅದೇ ವರ್ಷ ಮೌಂಟ್ ಹೊಲ್ಯೋಕ್ ಮತ್ತು ಸೋಫಿ ನ್ಯೂಕೊಂಬ್ ಕಾಲೇಜಿನ ಮಹಿಳೆಯರು ಬ್ಯಾಸ್ಕೆಟ್‌ಬಾಲ್‌ ಆಡಲು ಆರಂಭಿಸಿದರು. ೧೮೯೫ರ ಹೊತ್ತಿಗೆ ವೆಲ್ಲೆಸ್ಲೆ, ವಸ್ಸಾರ್, ಮತ್ತು ಬ್ರೈನ್ ಮೌರ್ ಸೇರಿದಂತೆ ರಾಷ್ಟ್ರದಾದ್ಯಂತ ಎಲ್ಲ ಕಾಲೇಜುಗಳಲ್ಲಿ ಹರಡಿತು. ಮೊದಲ ಅಂತರ್‌ಕಾಲೇಜು ಮಹಿಳಾ ಪಂದ್ಯ ೧೮೯೬ರ ಎಪ್ರಿಲ್ ೪ರಲ್ಲಿ ನಡೆಯಿತು. ಸ್ಟ್ಯಾನ್‌ಫೋರ್ಡ್ ಮಹಿಳೆಯರು ಬರ್ಕೆಲೆಯ ವಿರುದ್ಧ ೯-ಆನ್-೯ರಲ್ಲಿ ಆಡಿದರು, ಮತ್ತು ಈ ಪಂದ್ಯದಲ್ಲಿ ೨-೧ರೊಂದಿಗೆ ಸ್ಟ್ಯಾನ್‌ಫೋರ್ಡ್ ಜಯಗಳಿಸಿತು.
ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ವಿಸ್ತಾರವಾಗಿ ಹರಡಿಕೊಂಡಿದ್ದ ಶಾಲೆಗಳು ಒಂದಾಗುವ ಮೊದಲು, ಹೆಚ್ಚಿನ ಪ್ರೌಢ ಶಾಲೆಗಳು ಈಗಿನ ಅವುಗಳ ಪಡಿರೂಪಕ್ಕಿಂತ ತುಂಬಾ ಸಣ್ಣದಾಗಿದ್ದವು. ಸಾಧಾರಣ ಸಾಧನ ಮತ್ತು ವೈಯಕ್ತಿಕ ಅವಶ್ಯಕತೆಗಳಿಂದಾಗಿ ೨೦ನೇ ಶತಮಾನದ ಮೊದಲ ದಶಕದಲ್ಲಿ ಬ್ಯಾಸ್ಕೆಟ್‌ಬಾಲ್‌ ಬಲುಬೇಗನೆ ಅತ್ಯುತ್ತಮ ಅಂತರ್‌ ಶೈಕ್ಷಣಿಕ ಕ್ರೀಡೆಯಾಗಿ ಪರಿವರ್ತನೆಯಾಯಿತು. ವೃತ್ತಿಪರ ಮತ್ತು ಕಾಲೇಜು ಕ್ರೀಡೆಗಳಿಗೆ ವ್ಯಾಪಕವಾಗಿ ದೂರದರ್ಶನ ಪ್ರಚಾರ ಸಿಗುವುದಕ್ಕಿಂತ ಮೊದಲು, ಪ್ರೌಢ ಶಾಲಾ ಬ್ಯಾಸ್ಕೆಟ್‌ಬಾಲ್‌ ಅಮೇರಿಕಾದ ಅನೇಕ ಭಾಗಗಳಲ್ಲಿ ಅಸಮಾನ್ಯ ಜನಪ್ರಿಯತೆ ಪಡೆದಿತ್ತು. ಪ್ರೌಢ ಶಾಲಾ ತಂಡಗಳಲ್ಲೇ ತನ್ನ ಕೌಶಲ್ಯದಿಂದ ದಂತಕತೆಯಾಗಿದ್ದ ತಂಡ ಇಂಡಿಯಾನದ ಫ್ರಾಂಕ್ಲಿನ್ ವಂಡರ್ ಫೈವ್. ಈ ತಂಡ ಇಂಡಿಯಾನ ಬ್ಯಾಸ್ಕೆಟ್‌ಬಾಲ್‌ನಲ್ಲೇ ಪ್ರಬಲವಾಗಿ, ರಾಷ್ಟ್ರೀಯ ಮನ್ನಣೆ ಗಳಿಸಿ ೧೯೨೦ರ ಸನ್ನಿವೇಶದಲ್ಲಿ ಇಡೀ ದೇಶವನ್ನೇ ಮಂತ್ರಮುಗ್ಧಗೊಳಿಸಿತು.
ಆರಂಭದ ವರ್ಷಗಳಲ್ಲಿ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್‌ ಬೆಳವಣಿಗೆಯು ಪುರುಷರ ಬ್ಯಾಸ್ಕೆಟ್‌ಬಾಲ್‌‌ಗಿಂತ ಹೆಚ್ಚು ವ್ಯವಸ್ಥಿತವಾಗಿತ್ತು. ೧೯೦೫ರಲ್ಲಿ ಅಮೇರಿಕನ್ ಫಿಸಿಕಲ್ ಎಜುಕೇಶನ್ ಅಸೋಸಿಯೇಷನ್‌ ಬ್ಯಾಸ್ಕೆಟ್‌ಬಾಲ್‌ ನಿಯಮಗಳ ಕಾರ್ಯನಿರ್ವಾಹಕ ಸಮಿತಿಯನ್ನು ರಚಿಸಿತು. ಇದರ ನಿಯಮಗಳು ಪ್ರತಿ ತಂಡದಲ್ಲಿ ಆರರಿಂದ ಒಂಬತ್ತು ಮಂದಿ ಆಟಗಾರರು ಮತ್ತು ೧೧ ಅಧಿಕಾರಿಗಳಿಗೆ ಅವಕಾಶ ನೀಡಿತು. ಇಂಟರ್‍‌‌ನ್ಯಾಶನಲ್ ವುಮೆನ್ಸ್ ಸ್ಪೋರ್ಟ್ಸ್ ಪೆಡರೇಶನ್ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್‌ನ್ನೂ ಸ್ಪರ್ಧೆಗಳಲ್ಲಿ ಸೇರಿಸಿತು. ೩೭ ಮಹಿಳಾ ಪ್ರೌಢ ಶಾಲೆಗಳ ಪ್ರಥಮ ಕ್ರೀಡಾದಳ ಬ್ಯಾಸ್ಕೆಟ್‌ಬಾಲ್‌ ಅಥವಾ ರಾಜ್ಯ ಪಂದ್ಯಾವಳಿಗಳು ೧೯೨೫ರಲ್ಲಿ ನಡೆದವು. ಹಾಗೂ ೧೯೨೬ರಲ್ಲಿ ಎಮ್ಯಾಚುರ್ ಅಥ್ಲೆಟಿಕ್ ಯೂನಿಯನ್ ಸಂಪೂರ್ಣವಾಗಿ ಪುರುಷರ ನಿಯಮಗಳಿರುವ ಮೊದಲ ರಾಷ್ಟ್ರೀಯ ಮಹಿಳಾ ಬ್ಯಾಸ್ಕೆಟ್‌ಬಾಲ್‌ ಚಾಂಪಿಯನ್‌ಶಿಪ್‌ನ್ನು ಬೆಂಬಲಿಸಿತು.
ಗೋಲು ಹೊಡೆಯುವ ಯತ್ನದಲ್ಲಿರದ ಆಟಗಾರನೊಬ್ಬನು ಫೌಲ್‌ಗೊಳಗಾದಲ್ಲಿ, ಫೌಲ್‌ಗಳ ಸಂಖ್ಯೆಯೊಂದಿಗೆ ನೀಡಲಾದ ಫ್ರೀ-ಥ್ರೋಗಳ ಸಂಖ್ಯೆಯೂ ಹೆಚ್ಚಾಗುತ್ತದೆ. ಆರಂಭದಲ್ಲಿ, ಒಂದು ಗೋಲು ಮಾಡುವ ಅವಕಾಶವನ್ನು ನೀಡಲಾಗುತ್ತದೆ; ಆದರೆ ಹೆಚ್ಚುವರಿ ಫೌಲ್‌ಗಳಾದಲ್ಲಿ, ಎದುರಾಳಿ ತಂಡಕ್ಕೆ ಒಂದು ಎಸೆತದ ಅವಕಾಶ, ಇದರ ಗೋಲು ಸಫಲವಾದಲ್ಲಿ ಇನ್ನೊಂದು ಎಸೆತಕ್ಕೆ ಅವಕಾಶ ಅಥವಾ ಎರಡು ಎಸೆತಗಳ ಅವಕಾಶವನ್ನು ನೀಡಲಾಗುವುದು. 'ಒನ್‌-ಅಂಡ್‌-ಒನ್‌ ಫ್ರೀ-ಥ್ರೋ'ನಲ್ಲಿ ತಂಡದ ಮೊದಲ ಎಸೆತವು ಗುರಿ ತಪ್ಪಿದಾಗ, ಎದುರಾಳಿ ತಂಡವು ಚೆಂಡನ್ನು ಪುನರ್ ಪಡೆಯಲು ಯತ್ನಿಸಿ ಆಟವನ್ನು ಮುಂದುವರೆಸಬಹುದು. ತಂಡದ ಎರಡು ಗೋಲು ಎಸೆತಗಳ ಫ್ರೀ-ಥ್ರೋನಲ್ಲಿ ಮೊದಲ ಎಸೆತ ಗುರಿ ತಪ್ಪಿದರೆ, ಎದುರಾಳಿ ತಂಡ ಎರಡನೆಯ ಎಸೆತ ಮುಗಿಯುವವರೆಗೂ ಕಾದು, ನಂತರ ಚೆಂಡನ್ನು ಪುನರ್ ಪಡೆಯಲು ಯತ್ನಿಸಿ ಆಟವನ್ನು ಮುಂದುವರೆಸಬಹುದು.
ಅಂತರರಾಷ್ಟ್ರೀಯ ಪಂದ್ಯದ ಒಂದು ಮಾದರಿ ಬ್ಯಾಸ್ಕೆಟ್‌ಬಾಲ್‌ ಅಂಕಣವು ೨೮ ಮೀಟರ್ ಉದ್ದ ೧೫ ಮೀಟರ್ ಅಗಲವಿರುತ್ತದೆ ಹಾಗೂ ಯ ಅಂಕಣವು ೯೪ ಅಡಿ ಉದ್ದ ೫೦ ಅಡಿ ಅಗಲವಿರುತ್ತದೆ . ಹೆಚ್ಚಿನ ಅಂಕಣಗಳನ್ನು ಸಾಮಾನ್ಯವಾಗಿ ಮ್ಯಾಪಲ್‌ ಮರದಿಂದ ಮಾಡಿರುತ್ತಾರೆ. ಬಲೆ ಮತ್ತು ಹಿಂಬದಿ ಹಲಗೆಯನ್ನು ಹೊಂದಿರುವ ಸ್ಟೀಲ್ ಬ್ಯಾಸ್ಕೆಟ್‌ನ್ನು ಅಂಕಣದ ಪ್ರತಿಯೊಂದು ಮೂಲೆಯಲ್ಲಿ ತೂಗುಹಾಕಿರುತ್ತಾರೆ. ಹೆಚ್ಚಿನ ಎಲ್ಲಾ ಹಂತದ ಸ್ಪರ್ಧೆಯಲ್ಲಿ ರಿಮ್‌ನ ಮೇಲ್ತುದಿಯು ಸರಿಯಾಗಿ ಅಂಕಣದ ಮೇಲ್ಭಾಗದಲ್ಲಿರುತ್ತದೆ ಹಾಗೂ ಬೇಸ್‌ಲೈನ್‌ನ ಒಳಗಿರುತ್ತದೆ. ಅಂಕಣ ಮತ್ತು ಹಿಂಬದಿಯ ಹಲಗೆಯ ಅಳತೆಗಳಲ್ಲಿ ಬದಲಾವಣೆಗಳಿರಬಹುದು, ಆದರೆ ಬ್ಯಾಸ್ಕೆಟ್ ಸರಿಯಾದ ಎತ್ತರದಲ್ಲಿರುವುದು ಮುಖ್ಯ. ರಿಮ್ ಅಷ್ಟೇನು ಸಂಬಂಧಿಸಿಲ್ಲದಿದ್ದರೂ ಚೆಂಡು ಎಸೆಯುವ ಸಂದರ್ಭದಲ್ಲಿ ಪ್ರತಿಕೂಲ ಪ್ರಭಾವ ಬೀರುತ್ತವೆ.
"ಬಿಗ್ ಮ್ಯಾನ್" ಜಾರ್ಜ್ ಮಿಕಾನ್; ಬೋಸ್ಟನ್ ಸೆಲ್ಟಿಕ್ಸ್‌‌ನ ಚೆಂಡು-ಹಿಡಿಯುವ ಮಾಂತ್ರಿಕ ಬಾಬ್ ಕೌಸಿ ಮತ್ತು ಡಿಫೆನ್ಸಿವ್ ಪ್ರತಿಭಾಶಾಲಿ ಬೋಸ್ಟನ್ ಸೆಲ್ಟಿಕ್ಸ್‌ನ ಬಿಲ್ ರಸೆಲ್; ಆರಂಭದಲ್ಲಿ ಪ್ರವಾಸಿ ಹಾರ್ಲೆನ್ ಗ್ಲೋಬ್‌ಟ್ರೋಟರ್ಸ್‌ನಲ್ಲಿ ಆಡಿದ ವಿಲ್ಟ್ ಚಾಂಬರ್ಲೈನ್; ಸವ್ಯಸಾಚಿ ಆಟಗಾರರಾದ ಆಸ್ಕರ್ ರೋಬರ್ಟ್ಸನ್ ಮತ್ತು ಜೆರ್ರಿ ವೆಸ್ಟ್; ತೀರ ಇತ್ತೀಚಿನ 'ಬಿಗ್ ಮೆನ್'ಗಳಾದ ಕರೀಮ್ ಅಬ್ದುಲ್-ಜಬ್ಬರ್ ಮತ್ತು ಕಾರ್ಲ್ ಮಲೋನಿ; ಪ್ಲೇಮೇಕರ್ ಜಾನ್ ಸ್ಟೋಕ್ಟನ್; ಕ್ರೌಡ್-ಪ್ಲೀಸಿಂಗ್ ಫಾರ್ವರ್ಡ್ ಜೂಲಿಯಸ್ ಎರ್ವಿಂಗ್; ಯುರೋಪಿಯನ್ ಆಟಗಾರರಾದ ಡಿರ್ಕ್ ನೋವಿಟ್ಜ್‌ಕಿ ಮತ್ತು ಡ್ರಾಜೆನ್ ಪೆಟ್ರೋವಿಕ್ ಮತ್ತು ವೃತ್ತಿಪರ ಆಟವನ್ನು ಜನಪ್ರಿಯತೆಯ ತುತ್ತತುದಿಗೆ ಕೊಂಡೊಯ್ಯಲು ಕಾರಣರಾದ ಮೂರು ಆಟಗಾರರಾದ ಲ್ಯಾರಿ ಬರ್ಡ್, ಈರ್ವಿನ್ "ಮ್ಯಾಜಿಕ್" ಜೋನ್ಸನ್, ಮತ್ತು ಮೈಕೆಲ್ ಜೋರ್ಡನ್ ಮೊದಲಾದ ಹಲವು ಖ್ಯಾತನಾಮರನ್ನು ಹೊಂದಿದೆ.
ಮಾಮೂಲು ಗೋಲು ಎಸೆದ ಸಂದರ್ಭದಲ್ಲಾಗಲೀ, ಫ್ರೀ-ಥ್ರೋನಲ್ಲಾಗಲೀ ಬ್ಯಾಸ್ಕೆಟ್‌ ಅಥವಾ ಫಲಕದಿಂದ ಪುಟಿದು ಬಂದ ಚೆಂಡನ್ನು ಯಶಸ್ವಿಯಾಗಿ ಕಸಿದುಕೊಳ್ಳುವುದೇ ಹಿಂಪುಟಿತದ ಧ್ಯೇಯ. ಇದು ಆಟದಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ, ಏಕೆಂದರೆ ಆಕ್ರಮಣ ಮಾಡುವ ತಂಡವು ಎಸೆದ ಚೆಂಡು ಗುರಿ ತಪ್ಪಿದರೆ ಬಹಳಷ್ಟು ಬಾರಿ ಚೆಂಡು ಆ ತಂಡದ ಕೈತಪ್ಪಿಹೋಗುವುದು ರೂಢಿ. ಹಿಂಪುಟಿತದಲ್ಲಿ ಎರಡು ವಿಧಗಳಿವೆ: ಆಕ್ರಮಣಕಾರಿ ಹಿಂಪುಟಿತಗಳು - ಇದರಲ್ಲಿ ಆಕ್ರಮಣಕಾರಿ ತಂಡವೇ ಹಿಂಪುಟಿದ ಚೆಂಡನ್ನು ಹಿಡಿಯುವಲ್ಲಿ ಸಫಲವಾಗುತ್ತದೆ; ಹಾಗೂ, ರಕ್ಷಣಾತ್ಮಕ ಹಿಂಪುಟಿತಗಳು - ಇದರಲ್ಲಿ ಹಿಂಪುಟಿದ ಚೆಂಡು ಅಕ್ರಮಣಕಾರಿ ತಂಡದ ಕೈತಪ್ಪಿ ರಕ್ಷಣಾತ್ಮಕ ತಂಡದ ಪಾಲಾಗುತ್ತದೆ. ಹಿಂಪುಟಿತಗಳಲ್ಲಿ ಬಹುಪಾಲು ರಕ್ಷಣಾತ್ಮಕವಾಗಿವೆ, ಏಕೆಂದರೆ ರಕ್ಷಣೆಯ ಆಟದಲ್ಲಿರುವ ತಂಡ ಗುರಿ ತಪ್ಪಿದ ಗೋಲು ಎಸೆತಗಳನ್ನು ಪಕ್ಕನೆ ಹಿಡಿಯಲು ಸನ್ನದ್ಧ ಸ್ಥಿತಿಯಲ್ಲಿರುತ್ತದೆ.